Eta gainera... Informazioa\nGazte gaztetatik bertsolaritza munduak erakarri du duragar hau. Behin baino gehiagotan jantzi du txapela sariketa nagusietan, eta plazaz-plaza aritzen da bere doinuekin jendea animatzen. Hala ere, beste esparru batzuetan ere aritu da. Esaterako, Zazpi Eskale musika taldeko partaide izan zen Igor Elortzarekin batera, edota idazle lanetan ere aritu da, artikuluak eta liburu bat kaleratu dituelarik. Elkarrizketa\nUnai Iturriaga. Bertsolaria: Bertsolariok ez dugu batak bestearen kontra abesten, ez dugu areriorik\nIoseba YERRO, Lorena ZUDAIRE, Idoia MADOZ, Amaia ETXEBERRIABiurdana Ikastetxeko lantaldea Unaik 33 urte ditu eta durangarra da. Aurreko hiru Txapelketa Nagusietan finalista izan da. Gainera, 1990. urtetik aurrera eginda Bizkaiko Txapelketa guzietan iritsi da finalera eta bere herrialdeko hiru txapel jantzi ditu.\nBertsolariok ez dugu batak bestearen kontra abesten, ez daukagu areriorik eta. Zailtasun bakarra izan zitekeen bidea ez aurkitzea bertso bat egiterako orduan. Batzuekin errazagoa egiten zaizu hala ere. Niretzako errazena Igor Elortza aldamenean izatea da, nire bertso-kide izateaz gain, nire koadrilakoa delako. Oso ongi ezagutzen dugu elkar eta batak zerbait esaten duenean besteak badaki zertan pentsatzen ari den. Baina orokorki denok ditugu harreman onak, horregatik ez dago beldurrik bataren edo bestearekin abesteko. Irakurri dugu Berandu da gelditzeko liburua idatzi duzula. Nola bururatu zitzaizun?\nEz dut uste kontzentrazioa behar denik. Ez da berdina bertso afari bat, lehiaketa bat? Bertso afari batean zaudenean, esaterako, zaila egiten zaizu batzuetan denekin hitz egin eta afaldu ondoren tupustean abesten hastea, minutu bateko kontzentrazioa behar da. Txapelketetan zaudenean, bakoitzak bere kontzentrazio modua dauka, batzuek tentsioa kentzeko salto edo korrika egiten dute adibidez. Azterketa baten aurrean daukazun tentsioaren antzekoa da. Nik tentsiorik handienak solfeoko azterketetan pasatzen nituen. Orduan tarte bat behar duzu zuretzat. Liburuaren eguna ospatzen ari garela eta, zein da gehien gustatzen zaizun liburua? Eta zein generokoa?\nLiburu bat esatea oso zaila da, asko baitaude. Eta generoari dagokionez ere oso zaila da bat aukeratzea. Niri bereziki nobela beltza gustatzen zait. Genero hori oso zabala da. Idazleei dagokionez, Joseba Sarrionandia asko gustatzen zait, bere bertso bilduma oso zabala eta polita da. harremanak


IRUARTETA ESKOLAKO HISTORIA\nIRUARTETA eskola 2004 – 2005 ikasturtean sortu zen. Hezkuntza Sailak erabakita, Zabala auzoko eta sortu berria zen Miribilla auzoko familiei D ereduan matrikulatzeko aukera eskaini zitzaien. 23 familiak honen aldeko apustua egin zuten.\nZerotik abiatutako eskola hasi zen. Bi ikasgela, lau irakasle eta familiek osatu zuten hasierako lan taldea. Dena zegoen egiteko: material didaktikoaren hornidura, administrazioa, parte-hartze organoak : Eskola Kontseilua, IGE, Hezkuntza Proiektua, … Hala ere, erronka interesgarria zen familientzat eta irakasleentzat.\nGarai hartako familia eta irakasleak printzipio batzuk adostu zituzten: “ Auzoko eskola publikoa nahi dugu, gure garaiari erantzuna ematen diona, alaia eta partehartzailea. Eskaintzen duen formazioarekin pertsona kualifikatuak, demokratikoak eta elkartasuna agertzen dutenak sortzea bilatzen duena. Beraien herria maite duten pertsonak egitea”.\n2005 – 2006 ikasturtean inauguratu zen eskola berria. Izena bilatzeko, Zuzendaritza Euskaltzaindiarekin harremanetan jarri zen. Jasotako informazioak esaten zuen bazegoela Ibaizabal errekatik gora Miribilla auzorako bidean “Las tres arteas” (Hiru Arteak) izeneko begiratoki bat. Baimena jaso zen IRUARTETA izena jartzeko eskolari.\nInaugurazio ekitaldian hiru artea landatu ziren eskola ondoko berdegunean.\nHurrengo urteetako hazkundeak baldintzatu du eskolako ibilbidea eta izatea. Bi lerroko eskola izatetik , hiru lerrokoa izatera pasatu zen eta bi ikasturtez lau lerro zabaldu dira auzoan egon den populazio hazkundeari erantzuteko. Eskola gaztea izanda ikasturtero harrera egin behar izan dio familia kopuru handiari. Urtero egon da antolakuntza aldetik egokitzapenak egin beharra (ordutegi moldaketa, gelak hornitzea, harrera planak berridaztea, … ) eta honek eskolako hezkuntza proiektuaren zehaztapenetan eragina izan du ezin bestean.\n2014ko ekainean irten zen eskolatik Haur Hezkuntza eta Lehen Hezkuntza bukatu zuen lehen promozioa. San Adrian institutura egin zuten gure ikasleek salto. Eskolak ia 700 ikasle zituen ordurako.\nESKOLAKO HAINBAT EZAUGARRI:\nGure eskola euskalduna da eta euskalduntzea dauka helburu.\nAniztasunari erantzuna ematen saiatzen da. Horretarako, besteak beste, adin nahasketak ahalbideratzen dira eta taldeen arteko era ezberdinetako topaketak eta elkartrukaketak: Tailerrak, proiektuen aurkezpenak, eskolako jaiak …\nProiektuka lan egitearen aldeko apustua dago (Haur Hezkuntzan ezarrita dago eta Lehen Hezkuntzan proiektuka lan egiteko esperientzia ezberdinak eta horri bideratutako irakasleen formazioa).\nUmeen bizipenetatik gertu dagoen irakaskuntzaren alde egitea nahi da. Horregatik , ahal den neurrian ez da testu liburuekin konpromisorik hartu nahi; nahiz eta 2. Eta 3. Zikloan zenbait testu liburu erabiltzen diren.\nAdierazpen artistiko desberdinetatik gertu aritzea bilatzen da (musika, adierazpen plastikoa, literatura, adierazpen eszenikoa ,… )\nElkarbizitza osasuntsu baten alde egin nahi duen Batzordea dago eta honi estu lotuta dagoen Hezkuntza Emozionalari garrantzia eman nahi zaio.\nEskola generoen arteko aukera berdintasunean lanean dihardu.\nIkasgeletan ikasleen indibidualitatea zaintzeaz arduratzea , eta era berean, taldearen osotasunean erreparatzea eta taldeak indibiduoari egiten dion ekarpena balioetsi nahi da.\nHain eskola kopurutsua izanda ere, eremu lasaia bihurtu nahian, sartu irteeretan eta eskola barruko desplazamenduetan lasaitasunean eragiten da.\nEskolako partaide guztiek tokia izatea eta ziur sentitzea bilatuz, horretara eramango duten jarduerak programatu eta zaintzen dira.\nUmeak autonomoak izatea, beraien betebeharrak ezagutzea, beraien ekimenean ziur sentitzea eta eskolako giroari ekarpena egitea bilatzen da.\nBai eskola eta bai lana ikasleei begira antolatzen da beraiek izateko eskolaren ardatza. Ikasleen beharrei erantzuna emateko antolatzen dira ordutegiak, tutoretzen banaketak, indartze neurriak, eskolako jarduera bereziak, diruaren kudeaketa ,…


Gobernuak hiriko bi ekitaldi handirentzako laguntza ekonomikoa onetsi du: Azkena Rock eta Triatloia | El Correo\nEstíbaliz Canto zinegotziak gidatzen duen Kultura, Hezkuntza eta Kirol Sailak proposaturik, Tokiko Gobernu Batzarrak 2017ko Azkena Rock jaialdia babesteko kontratua onetsi du, bai eta Maratlón elkartearekiko hitzarmena ere, 2017ko Vitoria-Gasteiz Triatloia antolatu eta gauzatzeko. Orobat, Arabako Argazkilarien Elkartearekiko lankidetza hitzarmena eta Artium Fundazioarentzako aurrekontu transferentzia onetsi ditu.\nOrobat, Arabako Argazkilarien Elkartearekiko lankidetza hitzarmena onetsi du Batzarrak. Izan ere, Sailaren eskumenetako bat da kultur programak antolatzea, hiriaren bizitza kulturala dinamizatze aldera. Arabako Argazkilarien Elkarteak hainbat jarduera antolatzen ditu urtero: ikastaroak, prestakuntza jardunaldiak, hitzaldiak, lankidetzak, lantegiak, eta VIPHOTO izeneko argazki feria nazionala, argazkigintza garaikidea dinamizatu eta zabaltzeko eta espazio berritzailea sortzeko asmoz. Udalak 8.000 euro jarriko ditu programazio hori finantzatzen laguntzeko. Azkenik, Artium Fundazioaren Patronatuko kide den aldetik, Udalak 90.000 euro jarriko ditu hura finantzatzeko. Gobernu Batzarrak transferentzia onetsi du.\nHiesaren aurkako bi hitzarmen onetsi dira, GIB/HIESaren eta sexu bidezko beste infekzio batzuen aurkako prebentzio proiektuak garatzeko Un millar de oportunidades para allanar el camino laboral


Erakustaldi ederra Getariako arraunlariek larunbatean egindakoa - Artzape\nErakustaldi ederra Getariako arraunlariek larunbatean egindakoa\nJoan den larunbatean, otsailak 27, Euskal Herriko hainbat arraun taldek Hondarribiko XXI. Traineru Jaitsieran parte hartu zuten, tartean Getariako gizonezkoen traineruak. 16:00etan hasita, Hondarribiko traineru mistoa izan zen irteten lehena. Ondoren, emakumezkoen txanda izan zen. 11 ontzik parte hartu zuten proban, eta Oriok lortu zuen denborarik onena (15:35,15). Bigarren eta hirugarren sailkatuak, Donostiarra eta Arraun Lagunak izan ziren; 15:43,46 eta 15:52,08ko denborarekin, hurrenez hurren.\nEmakumezkoen atzetik, gizonezkoak lehiatu ziren; zehazki, 18 traineru. Kronometroa 20:25,42an geldituz, Hondarribia “A” izan zen garaile. Ama Guadalupekoarengandik 13,93 segundotara, Donostiarra izan zen bigarren sailkatua. Hirugarrena, berriz, Orio; horri, 18,16 segundoko aldea atera zion talde irabazleak.\nEzin aipatu gabe utzi Esperantzak lortutakoa. Izan ere, 20:52,44ko denborarekin, laugarren postua lortu zuen. KAE1 ligan aritzen diren traineruetatik eurak izan ziren helmugara iristeko denbora gutxien behar izan zutenak. Hori gutxi ez eta, arrauneko maila goreneko, Eusko Label Ligako, pare bat traineru gainditu zituzten; hain justu, Urdaibai eta Zarautz.\nLehenengo luzea ona egin zuten, baina bigarrena ikaragarria izan zen. 10:33,00 behar izan zituzten lehena egiteko. Bigarrena, berriz, olatuak alde zituztela aprobetxatuz, 10:19,44an egin zuten. Alegia, joaten baino 13,56 segundo gutxiago behar izan zituzten itzultzeko, eta azkenean, emaitza bikaina lortu zuten. Ondorengo argazkian dago ikusgai sailkapen osoa:\nArgazkia: Luis Azpeitia\n“Esperantza”k larunbateko Hondarribiko Traineru Jaitsieran parte hartuko du


Play jokoa Tank Armor Online:\nTop depositua sekretua oinarri sekretua non indar armatuak dagoeneko aukeratzen dira babestu bidali zuten. Kopuru txiki bat, kopuru handi bat eraso ahal izango dute, alde guztietatik, fronte guztietan, zuk oparoa babesteko aukera bat utziz. Eraman zure tanga inguruan, etsai eta su misil bidean ikusmena seinalatu. Kontrolak: sagua, espazioa. . Play jokoa Tank Armor konektatuta.\nTekniko jokoa Tank Armor ezaugarri\nGame Tank Armor gehitu: 12.06.2015\nJokoa jokatzen: 336 aldiz\nBezalako jokoa Tank Armor Jokoak\nDeskarga jokoa Tank Armor\nEmbed Joko Tank Armor zure web orrian:\nJokoaren txertatu Tank Armor zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Tank Armor, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Tank Armor-rekin, baita ere, jokoa jokatu zen:


44/2014 DEKRETUA, martxoaren 25ekoa, jolas-jarduerak eta ikuskizun publikoak burutzeko eska daitezkeen erantzukizun zibileko aseguruak arautzen dituena. - Joko eta ikuskizunak - Segurtasun - Euskadi.eus\nGaia: Administrazioaren antolamendua; Segurtasuna eta justizia; Ogasun eta Ekonomía\nAzpigaia: Gobernua eta herri administrazioa; Herrizaingoa; Ekonomia\n2. artikulua Esparrua.\n3. artikulua Aseguratutako kapital minimoak.\n4. artikulua Koefiziente zuzentzaileak.\n5. artikulua Frankiziak.\n6. artikulua Erantzukizun zibileko asegurua egiaztatzea.\nHelburu hori lortzeko, egungo egoerari egokitutako aseguru-polizen zenbatekoak ezarri dira. Polizen zenbatekoa zehazteko, bazter utzi da udalerriko biztanleria elementua, eta lokalaren baldintza objektiboei bakarrik lotzearen aldeko aukera egin da, kontuan izanik lokalaren edukiera; eta, bestalde, baimena emateko eskumena duten udalei bidea eman zaie, polizen zenbatekoak neurri batzuen barruan modula ahal ditzaten, betiere poliza horiek egiazko arriskuei egokitzeko.\nEstablezimendua ireki aurretik edo ikuskizuna edo jarduera hasi aurretik, erantzukizun zibileko poliza bat kontratatzeko obligazioa dute beherago zehazten direnek, betiere dekretu honetan ezarritakoarekin bat etorriaz:\nJolas-jarduerak edo jendaurreko ikuskizunak gauzatzeko instalazio eta lokalen titular diren pertsona fisikoak edo juridikoak, pribatuak edo publikoak, baldin eta Jendaurreko Ikuskizunen eta Jolas-jardueren azaroaren 10eko 4/1995 Legeko eranskinean ezarritakoak badira jarduera eta ikuskizun horiek;\nAipatu ikuskizun edo jardueretarikoren bat antolatzen badute, pertsona fisikoak edo juridikoak, pribatuak edo publikoak, betiere a) paragrafoan aipatzen direnak barik beste batzuk badira. Erantzukizun zibileko aipatu poliza jarrian zehazten denetik berezita kontratatu beharko da: jolas-jarduerak edo jendaurreko ikuskizunak gauzatzeko instalazio eta lokalen pertsona titularrek kontrataturik duten polizatik, alegia.\nJendaurreko ikuskizunak edo jolas-jarduerak antolatzen dituztenei edo herritarrentzako irekita dauden establezimenduen pertsona titularrei zuzenean, solidarioki edo subsidiarioki egotz dakiekeen erantzukizun zibila estali beharko du aseguruak, halako moldez ezen honako hauei erantzuna eman behar dien: erabiltzaileei eta bertaratutakoei eragindako galerei eta kalte material eta pertsonalei, eta, halaber, hirugarren pertsonei eta euren ondasunei eragindakoei; betiere, hartarako zioak honako hauen ondoriozkoak izan badira: establezimendua kudeatu eta ustiatzea, ikuskizuna edo jolas-jarduera burutzea, eta, orobat, azpikontratatutako enpresentzat diharduten langileen aktibitatea.\nLokalen, esparruen edo establezimenduen gehieneko edukiaren arabera, aseguru-polizek jaso beharko dituzten kapital minimoek ondoko zenbatekoak izango dituzte:\n100 pertsona arteko edukiera, 150.000 euro.\n101etik 300 pertsonara arteko edukiera, 250.000 euro.\n301etik 700 pertsonara arteko edukiera, 300.000 euro.\n701etik 1.500 pertsona arteko edukiera, 400.000 euro.\n1.501etik 5.000 pertsonara arteko edukiera, 700.000 euro.\n5001etik 10.000 pertsona arteko edukiera, 1.200.000 euro.\n10.000 pertsonatik gorako edukiera duten lokal, esparru edo establezimenduetan, gehitu egingo da zenbateko minimoa, aurreko arauetan ezarritakoa, 5.000 pertsonako edukierako edo frakzioko 120.000 eurotan.\nAldez aurretiko komunikazio edo lizentzia egokiaren babesa ez dutelako, administrazio-baimena behar duten lokal eta establezimenduetako noizean behingo jarduera eta ikuskizunen kasuan, halako aktibitateak burutzearen ondoriozko kalteei aurre egiteko erantzukizun zibileko polizak ondoko arauekin bat exijitu daitekeen kapital minimoa estali beharko du: artikulu honetako 1. eta 2. paragrafoetako arauak; betiere, aktibitatea gauzatzen den establezimenduaren edukiaren arabera edo, kasua bada, baimen bereziak ezarritako edukiaren arabera, baldin eta hori ezberdina bada, hain justu ere jarduera edo ikuskizunaren ezaugarrien ondorioz.\nJarduera edo ikuskizuna gauzatzen den lokalaren edo instalazioaren titular ez badira, antolatzaileek sinatu beharreko polizak estali egin beharko du haiek gauzatzearen ondoriozko erantzukizun zibila, artikulu honetako 1. eta 2. paragrafoetan aurreikusitako zenbateko minimoarekin, betiere aktibitatea gauzatzen den lokalaren edukiaren arabera, salbu eta ikuskizuna edo aktibitatearen ezaugarriak direla-eta baimenak beste edukiera bat finkatu; izan ere, kasu horretan, exijitu daitekeen kapital minimoa baimendutako edukiari dagokiona izango da.\nInstalazio edo egitura ebentual, eramangarri edo eramangarrietan burutzen diren ikuskizun eta jardueren kasuan, aseguru-polizaren zenbateko minimoa honelaxe finkatuko da:\nEdukiera finkaturik badu, lehenengo paragrafoan aurreikusi moduan finkatuko da aseguru-polizaren zenbateko minimoa.\nEdukiera zehatzezina badu eta bide publikoan kokatutakoa bada, exijitu daitekeen aseguratutako kapital minimoa 150.000 eurokoa izango da instalazio bakoitzeko. Hala ere, espazio publiko jakin baten, batera kokatzen badira instalazio edo egitura bat baino gehiago, guztientzako aseguru-poliza bakarra sinatu ahal izango da, zeinaren kapital minimoa honako hauek finkatuko duten: lehenengo paragrafoko arauek, delako espazio publikorako ezarritako edukiaren arabera.\nEsparru zarratuetan kokatzen badira instalazio edo egitura ebentual, eramangarri edo eramangarriak, aseguratutako kapital minimoa 150.000 eurokoa izango da instalazio bakoitzeko.\nEuren ezaugarriak edo inguruabarrak direla-eta, jendaurreko ikuskizun bat edo jolas-jarduera bat burutzean, ondasun edo pertsonentzako arrisku berezirik bada, eta hori dela-eta beharrezko bada parte-hartzaile eta bertaratutakoentzako segurtasuna areagotzea, baimenak edo lizentziak emateko eskumena duen administrazioak edo aldez aurretiko komunikazioa aurkezten zaionak arrazoitutako txostenaren bitartez erabaki dezake 1. paragrafoko zenbateko minimoei koefiziente zuzentzaile bat aplikatzea, % 30eko maximorainokoa.\nJendearentzako irekita dagoen establezimendu baten edo ikuskizun edo jolas-jarduera baten ezaugarriek edo inguruabarrek ez badakarte pertsona edo ondasunentzako arriskua areagotzerik, baimenak edo lizentziak emateko eskumena duen administrazioak edo aldez aurretiko komunikazioa aurkezten zaionak arrazoitutako txostenaren bitartez erabaki dezake aurreko artikuluko 1. paragrafoko zenbateko minimoei koefiziente murriztaile bat aplikatzea, % 30eko maximorainokoa.\nDekretu honetan apaizten den erantzukizun zibileko aseguru-poliza kontratatu izana honelaxe egiaztatuko da: aseguru-kontratu egokia erakutsiaz, hain justu ere klausula orokorrak eta partikularrak agertzen dituena, zeinetan aseguratutako kapitala eta estaldura jasotzen diren, indarra duen ordainagirirekin batera.\nHala ere, aseguru-etxearen edo aseguru-agentearen ziurtagiriaren bidez egiaztatu ahal izango da, zeinaren eduki minimoa, aseguratutako objektuaren arabera, honako hau izango baita:\nAseguru-etxearen edo aseguru-agentearen identifikazioa eta horren ordez jarduten duen pertsonarena.\nErantzukizun zibileko estalduaren aipamen beren-beregikoa, eta, halaber, seguruaren indarraldiarena.\nBurutu nahi den ikuskizunaren edo jardueraren identifikazioa edo ireki nahi den establezimenduarena.\nZein udalerritan burutuko den ikuskizuna edo jarduera edo establezimenduaren irekiera, aurreikuspena.\nZein ordutan eta lekutan burutuko den ikuskizuna edo jarduera, eta, kasua bada, hura burutuko den lokalaren identifikazioa, edo establezimendua zein egunetan irekiko den.\nIkuskizuna, jolas-jarduera edo establezimendua aseguratuta izateari buruzko aipamen beren-beregikoa.\nAseguratutako kapitalaren zenbatekoa eta, kasua bada, frankiziarena.\nPoliza erregelamendu honetako zein artikulutan oinarritzen den, aipamena.\nTitularrak edo legezko ordezkariak sinatuta, ziurtagiria noiz egin den.\nZuzendutakoa: HUTSEN ZUZENKETA, honako dekretu honena: 44/2014 Dekretua, martxoaren 25ekoa, jolas-jarduerak eta ikuskizun publikoak burutzeko eska daitezkeen erantzukizun zibileko aseguruak arautzen dituena.\nIndargabetzen du: 389/1998 DEKRETUA, abenduaren 22koa, jolas-jarduerak eta ikuskizun publikoak burutzeko eska daitezkeen erantzukizun zibileko aseguruak arautzen dituena.\nGaratzen du: 4/1995 LEGEA, azaroaren 10ekoa, jendaurreko ikuskizunak eta jolas iharduerak arautzekoa.


Haurrentzako ordenagailuak – Irunero\nPosted on 2013(e)ko maiatzak 20 2013(e)ko maiatzak 15 by Pablo\nJostailu dendetan eta haurrentzako beste saltokietan jostailuzko ordenagailu txikiak erruz aurki daitezke, gazteenak teknologia berrien baliabideetara hurbiltzeko modurik egokienak direlakoan; baina… zergatik ez erabili benetako ordenagailuak, teknologia berriekiko esperientzia ere benetakoa izan dadin? Hautsiko ote dituzten beldur izaten gara; halaber, aitortu beharra dago sistema operatibo arruntak ez daudela umeentzat egokituak, eta praktikan gurasook oso zaila dugula kontrol zinez eragingarri bat lortzea (Interneterako sarbidea, aplikazioen deskargak, birusak, troianoak, eta abar).\nBestetik, gaur egun gero eta maizago aldatzen ditugu ordenagailuak, modelo berrien truk, eta askotan izaten dugu za harkitua edota motel geratu zaigulako erabiltzen ez dugun\n“antigualeko trasteren” bat. Behar bezalako sistema operatibo bat txertatuz gero, ordea, lehengo ekipo haiek berpiztu ditzakegu, eta umeen eskuetara pasarazi.\nArestiko urteotan puri-purian daude umeentzat berariaz landutako sistemak, oinarria GNU/Linux badute ere oso eskuragarriak; areago, badira zuzenean pendrive batetik jarduten dutenak, ordenagailuan txertatu beharrik gabe. Abian jartzeko ez dute inolako ezagutza berezirik eskatzen, baliabide gutxi kontsumitzen dute eta doan eskura daitezke.\nEzagunenen artean, hona hemen:\nLinuxKidX – 2 eta 15 urte bitartekoentzat.\nQimo – 3 urtetik gorakoentzat.\nSugar – 5 eta 12 urte bitartekoentzat.\nEdubuntu – 3 eta 18 urte bitartekoentzat.\nGuztiek dute erabiltzaile komunitate bana, dokumentaturik dauzkatenak. Tamaina handiko ikonoak darabiltzate, eta jokoez gain hezkuntzarekin loturiko aplikazio eta baliabideak ere eskaintzen dituzte. Horietako batzuek, gainera, kontrolatzeko sistemak daramatzate, gurasook jakin dezagun zer-nolako erabilera egiten duten haurrek.\nMarketing Online-ko aholkularia\nPosted in InformazioaTagged ordenagailuak\nJON OLAIZOLA (Olaizola inmobiliaria agentzia): “Jendearen lan baldintzak aldatzen ez badira, ez dakit nola emango diogun buelta egoerari”\nElkarrizketa: Antxon de la Caba, Ikastolaren sortzaileetako bat\nEmakumeak eta korrika: lagun berriak


Asteazkena, abendua 14, 2011 Douglas Karr\nNazioarteko e-merkataritza irtenbide baten bila bazabiltza eta zuk zeuk egin beharrekoa bazara, ez zenuke urrunago begiratu beharko OpenCart. OpenCart MVC (Model View Controller) esparruan eraikitako iturri irekiko e-merkataritza plataforma bat da, beraz, eskalagarria ere bada.\nPlataforma oso betea da: Kategoria mugagabeak, Produktu mugagabeak, Fabrikatzaile mugagabeak, Aldagarriak, Hizkuntza anitzekoak, Moneta anitzekoak, Produktuen berrikuspenak, Produktuen balorazioak, Deskargatzeko produktuak, Irudien tamaina automatikoki aldatzea, Zerga tasa anitzak, Erlazionatutako produktuak, Mugagabea, Informazio orriak, bidalketen pisua kalkulatzea, beherapenen kupoi sistema, bilaketa motorren optimizazioa (SEO), moduluen sistema, babeskopia eta leheneratze tresnak, faktura inprimagarriak, salmenten txostenak eta gehiago ...\nOpenCart PHP, MySQL, jQuery eta CSS erabiliz eraikitzen da ... guztiz pertsonalizatzeko, gaitzeko eta ostatatzeko plataforma estandarrean ahalbidetzeko. Gune honek mundu osoko garapen bazkideak eta komunitate osasuntsua ditu oDesk (aukerak argitaratzeko azpikontratazio taula).\nAre nabarmenagoa da zerrenda ugari OpenCart luzapenak. Mugikorretarako gaiak, nazioarteko bidalketa kostuak, hizkuntza paketeak, abandonatutako erosketa saskiaren mezu elektronikoak ... izena duzu, seguruenik dagoeneko garatuta dago. 20 bertsio nagusien bertsioekin OpenCart lehen ordurako garatutako sistema bikaina dela dirudi.\nOharra: OpenCart-en irakurri nuen .NET aldizkaria, beti harrituta aurkitzen dituzten baliabide bikainekin!\nTags: ecommercelinean erosketakode irekikoerosketa saskian


500 herritar baino gehiago erail ditu Myanmarko Ejerzitoak Estatu Kolpetik hona\nESTATU KOLPEA MYANMARREN\nO. P. | EITB MEDIA\nErrepresio gordina jasaten ari diren arren, herritarrek protesta egiten jarraitzen dute demokratikoki hautatutako Suu Kyiren gobernu legitimoa boterera itzul dadin eskatzeko.\nEstatu Kolpearen aurkako manifestariak, Mandalayko kaleetan. Argazkia: EFE\nMyanmarko Armadak estatu-kolpea eman du\nMyanmarko junta militarrak Estatu Kolpea eman zuenetik bi hilabete betetzear direnean, hazten jarraitzen du manifestari zibilen aurkako indarkeriak, eta gaur gaurkoz, 500dik gora emakume, gizon eta haur erail dituzte indar polizialek, pasa den otsailaren 1ean boterea indarrez hartu zutenetik.\nHorrez gain, armadaren errepresioak badu beste aurpegi bat, kolpe militarraren aurkako manifestarien atxiloketa masiboena, hain zuzen. Izan ere, nahiz eta manifestazio gehientsuenak modu baketsuan egiten ari badira ere, 2.574 dira dagoeneko atxilotuta dauden herritarrak, Myanmarko Preso Politikoen Laguntzarako Elkarteak (AAPP) adierazi duenez.\nEra berean, indar polizialen bonbardaketa eta erasoek bultzatuta, milaka lagun ihes egin beharrean aurkitu dira. The Irrawaddy egunkari birmaniarrak argitaratu duenez, karen etniako 10.000 zibilek herrialdearen hego-ekialdeko euren lurretatik ihes egin behar izan dute, asteburuan Papun eskualdean izandako bonbardaketen ondorioz. Horietatik 3.000 Tailandiarantz abiatu dira -honek adierazi du prest dagoela jada iheslariak hartzeko-, eta beste 7.000 inguruk oihanera egin dute ihes.\nJoan den otsailaren 1ean, ia hamar urteko demokraziaren ostean, 1962tik 2011ra boterean egona zen Myanmarko Armadak Estatu Kolpea eman zuen eta gobernuko buruzagi nagusiak atxilotu zituen, tartean Demokraziarako Liga Nazionaleko buru Aung San Suu Kyu bake nobela; 2015ean bezala, herritarren % 83aren babesa lortu zuen iragan azaroko hauteskundeetan.\nHerritarrek hautatutako gobernuaren kontrako Estatu Kolpeak eta Myanmarko herritarrekiko indarkeriak nazioarteko herrialde askoren erantzuna ekarri du, tartean AEB, Erresuma Batua eta Kanada; militarrei eta Armadari lotutako enpresei isunak jarri dizkiete estatu horiek.\nAEBk astelehenean iragarri zuenez, "2013ko Inbertsiorako eta Merkataritzarako Esparru Akordioaren (TIFA) bitartez Myanmarrekin ezarritako lotura guztiak bertan behera geratuko dira", harik eta "Gobernu demokratikoa" itzultzen den arte, ohar batean azaldu duenez.\nJaponiak, Indonesiak eta Tailandiak ere Myanmarko Armadari galdegin dio utz diezaiola lehenbailehen herritarren aurka indarkeria erabiltzeari.\nNBEko Segurtasun Kontseilua bihar elkartuko da herrialdearen egoera aztertzeko; Kontseiluak behin baino gehiagotan eskatu dio Myanmarko Armadari demokrazia berrezarri eta indarkeria behin betiko amaitzeko.


metafisika - Harluxet Hiztegi Entziklopedikoa\niz. 1. FIL. Izatearen beraren funtsaz, errealitatearen eta ezagutzaren lehen oinarriez diharduen filosofiaren atala. Aristoteleren, Kant-en metafisika. 2. (hed.) Ikuspegi intelektualetik egindako gai baten inguruko filosofia edo teoria orokor eta abstraktua. Hizkuntzaren metafisika.\nIzaki fisikoak edo sentipenez hautematen ditugunetatik harantzakoa bilatzen du metafisikak: hau da haien guztien funtsean dagoen izatearen arazoa. Zaila da metafisikaren alor eta eremu bereziak mugatzen, eta jendeak sarritan ezagutza-mundu abstraktu eta teorikotzat hartu ohi du. Jakintza filosofikoetan ere ez da erraza metafisikaren eta logikaren edota epistemologiaren edota estetikaren eremuen arteko mugak bereizten.\nBaina arazo metafisikoek mendebaldar filosofiaren historia osoa zeharkatu dute, eta teoria metafisikoak gainjarrita agertu dira, era batera edo bestera formulaturik. Platonismoa, aristotelismoa, tomismoa, cartesianismoa, idealismoa, materialismoa: denak dira teoria metafisikoaren formulazio ezberdinak. Errealitatea-itxura, sentipenezkoen-ideien mundua, materia-forma, esentzia-existentzia, materia-espiritua, espazioa-denbora, Jainkoa-mundua, etab. dira metafisikak landu dituen kontzeptu eta erabili dituen termino nagusietako batzuk, errealitateen funtsezko izate hori interpretatu nahian.\nFilosofiaren alorrean XX. mendeko positibismo logikoaren aldetik jasan du metafisikak erasorik handienetakoa, haren funtsezko zentzua bera ukatu baitu. Izan ere zientzia enpirikoetan oinarritzen den positibismoarentzat enpirikoki egiazta daitezkeen esanek bakarrik dute zentzua; zentzugabea da metafisika osoa, ordea, horren esanak froga enpirikoz egiazta ezinak direnez.


Basque Teamek kirolean eta enpresan egindako pandemia ostearen kudeaketari buruzko hausnarketa egin du - basqueteam\nBasque Team Fundazioak eta Estrategia Empresarialek antolatutako jardunaldian, aurkako egoerei aurre egiteko orduan, taldeen kudeaketari, malgutasunari, egokitzeko gaitasunari eta helburuei dagokienez, indarguneak aztertzearen garrantzia azpimarratu da\nBasque Team Fundazioak eta Estrategia Empresarialek antolatutako “Kirola eta enpresa, pandemiaren osteko kudeaketa” izeneko jardunaldia Donostian egin da, eta bertan izan dira Bingen Zupiria Eusko Jaurlaritzako Kultura eta Hizkuntza Politikako sailburua, Olatz Legarza Basque Teameko koordinatzailea, Maialen Chourraut hiru domina olinpiko dituen Basque Teameko piraguista, Lucas Eguibar snowboardcrosseko egungo munduko txapelduna, Maria Lasa Irizar enpresako zuzendari nagusia eta Nerea Burutaran Ternua Groupeko pertsonen zuzendaria.\nEkitaldia Olatz Legarza Basque Teameko koordinatzailearen hitzaldiarekin hasi da, eta nabarmendu du fundazioan, kirol-emaitza bikainak sustatzeaz gain, kirolariei ere laguntzen zaiela, goi-mailako lehiaketan egindako ibilbidea amaitu ondoren, lan munduan sartzeko arazo gutxiago eduki ditzaten. Basque Teamek 2017an lotu zuen lankidetza-hitzarmena euskal patronalekin, eta lanean jarraitzen du kirolarien eta enpresen arteko hurbilketa sustatzeko. Era berean, adierazi du goi-mailako kirolak bikaintasuna adierazten duela, eta erakargarritasun eta interes handiko jarduera dela, duen ordezkaritza-funtzioagatik eta jarduera fisikoaren sustapenean eta jarduera horri lotutako balioen sustapenean duen eraginagatik.\nOlatz Legarzak egindako irekierari Roberto Urkizak, Estrategia Empresarialeko kontseilari delegatu eta zuzendariak, moderatutako mahai-ingurua jarraitu dio. Bertan, kirolak enpresa mundutik zer ikas dezakeen, eta alderantzizkoa, aztertu da, ekipoen kudeaketari, malgutasunari, egokitzeko gaitasunari eta helburuei dagokienez. Pandemia osteko egungo egoerari nola aurre egiten ari garen eta gure indarguneak zeintzuk diren errepasatu da. Maialen Chourrautek esan du covid-ak sortutako krisiak maila guztietan ukitu gaituel. Lucas Eguibarrek, bere aldetik, Basque Team bekaren laguntza izan izana eskertu du; lanean jarraitzeko oinarria suposatu duelako.\n“Guztioi egokitu zaigu, enpresei ere bai, etengabe moldatzeko gaitasuna sortzea, presentzialtasuna eta telelana duten poitika hibridoak sortzea” adierazi du Nerea Burutaranek.\nEtorkizunean ziurgabetasunarekin lan egiten jarraitu beharko dugu, pandemiak edo bestelako egoerak direla eta. “Lehiaketa bat ziurgabetasuna da. Eragin diezaguke edo aukera bat izan daiteke. Aukera horrek lan egiteko gogoa ematen digu eta ikasketa bat lortzen du”, nabarmendu du Chourrautek. Horren harira, Maria Lasa Irizarrek azpimarratu du ziurgabetasuna positiboa edo negatiboa izan daitekeela, eta guk aukera bihurtzen dugula.\nOndoren, Bingen Zupiria Eusko Jaurlaritzako Kultura eta Hizkuntza Politikako sailburuak itxi du ekitaldia. “Pandemiak gauza asko irakatsi dizkigu. Ziurgabetasunaren eta ezbeharraren kontzientzia sortu digu, gure jarduerak aurrera eramateko ingurune seguruak sortu beharraren kontzientzia; ekonomian, berdintasunean eta erronka digitalean gainditu gabeko erronkak izatearen kontzientzia” azpimarratu du Zupiriak.Basque Team Fundazioak eta Estrategia Empresarialek antolatutako jardunaldian, aurkako egoerei aurre egiteko orduan, taldeen kudeaketari, malgutasunari, egokitzeko gaitasunari eta helburuei dagokienez, indarguneak aztertzearen garrantzia azpimarratu da\nOndoren, Bingen Zupiria Eusko Jaurlaritzako Kultura eta Hizkuntza Politikako sailburuak itxi du ekitaldia. “Pandemiak gauza asko irakatsi dizkigu. Ziurgabetasunaren eta ezbeharraren kontzientzia sortu digu, gure jarduerak aurrera eramateko ingurune seguruak sortu beharraren kontzientzia; ekonomian, berdintasunean eta erronka digitalean gainditu gabeko erronkak izatearen kontzientzia” azpimarratu du Zupiriak.


FAOk produktu transgenikoen alde egin du lehen aldiz | Consumer\nFAOk produktu transgenikoen alde egin du lehen aldiz\nTxosten batean adierazi du ez dela GEOen ondorioz osasunean edo ingurumenean kalterik eragin, eta onurak ere bai.\nNBEren Nekazaritzarako eta Elikadurarako Erakundeak (FAO) lehen aldiz hartu du alderdi argia bioteknologien alde, Jacques Diouf zuzendari nagusiak Erroman aurkeztu duen “2004ko Elikaduraren eta Nekazaritzaren Egoera” txostenean. «Ezer gutxi dakigu epe luzera izango dituen ondorioei buruz», onartu zuen FAOren arduradunak, baina esan zuen «zientzialariak ados daude laborantza transgenikoak eta haietatik eratorritako elikagaiak seguruak direla».\nTxostenak azpimarratzen duenez, “orain arte ez da hauteman aldaera transgenikoak lantzen dituzten herrialdeetan osasunari edo ingurumenari egindako kalteen kasu errealik; aldiz, gizarte- eta ingurumen-onura garrantzitsuak ageri dira”. FAOk adibide ikusgarri gisa aipatzen ditu izurriteei aurre egiten dien kotoi transgenikoa lantzen duten lau milioi nekazari txinatar: ekoizpena %20 hazi da, %25 baino pestizida gutxiago erabilita.\nKontsumorako segurtasuna azpimarratzen duen bitartean, txostenak argi uzten du ez dagoela adostasunik genetikoki eraldatutako organismoek (GEO) ingurumenean epe luzean izango dituzten ondorioei dagokienez. Hala ere, FAOk labore transgenikoak gomendatzen ditu, ez baitago arrisku berezien zantzurik eta ez baita errealista erabateko bermeak eskatzea: “Zientziak ezin du erabateko arriskurik gabeko teknologiarik izendatu”. Horizonte historikoa goratuz, txostenak dio “bioteknologia-mota batzuk duela milurtekotik egiten direla. Gure arbasoak ogia, ardoa eta gazta egiteko mikroorganismoak erabiltzen hasi zirenetik”. Prabhu Pingali FAOko ekonomia-garapeneko zuzendariaren arabera, “ez du zentzurik bioteknologiaren alde edo aurka egoteak. Bioteknologia tresna hutsa da. Eragina erabiltzen den moduaren araberakoa da”.\nTxostenaren arabera, labore transgenikoak oraindik gutxi erabiltzen dira eta produktu berrien ikerketa batez ere merkatu aberatsetara bideratzen da. Bioteknologia-enpresek urtero ikerkuntzan ematen dituzten 3.000 milioi dolarretatik bederatzi hamarren herrialde aberatsentzako laboreetan oinarritzen dira. Jacques Diouf-en arabera, “bai sektore pribatuak bai publikoak ezer gutxi egin dute “jaraunsgabeen uzta” deiturikoetan, munduko eremu pobreenetako milioika pertsonarentzat kritikoak baitira”.\nGaur egun, munduko laborantza transgenikoen %99 sei herrialdetan bakarrik hazten da: AEB, Kanada, Brasil, Argentina, Hego Afrika eta Txina. Pekingo Gobernuak bakarrik garatu ditu produktu transgenikoak, eta beste herrialde guztietan enpresa pribatuek merkaturatzen dituzte. Txostenean “arrazoi indartsuak” aipatzen dira labore transgenikoak zabaltzeko: errendimenduak hobetzea, izurriteei bizirik irautea, gaixotasun karentzialak sendatzen dituzten bitaminak sartzea, lur marjinalak aprobetxatzea eta ongarri kimiko eta pestiziden erabilera murriztea.\nAzkenik, FAOk adierazi du, merkataritza-eztabaidak bere eskumenekoak ez izan arren, Europako Batzordea produktu transgenikoen lehen mugak jaisten hasi dela, nahiz eta “Bt-11” arto-inportaziokoak soilik izan eta oraindik ere laborantzakoak altxatuta egon.\nfao informe-eu transgenikoak


"Elkarlana da proiektu honen alderik politena eta arrakastaren giltza" - Gipuzkoako Hitza\n“Elkarlana da proiektu honen alderik politena eta arrakastaren giltza”\nLanda garapeneko Landaola saria lortu berri du Azpeitiko EnkarGuk proiektuak. Tokiko merkataritza sustatzea dute xede, Whatsappez eta telefonoz herritarren eskaerak jaso eta banatuta. Hazten jarraitzen du egitasmoak.\n2021, martxoak 12 Ekonomia, gipuzkoa 251\nUrrian hasi zuten EnkarGuk proiektu berritzailea Azpeitian: tokiko saltokietarako eskaerak jasotzen dituzte, Whatsappez zein telefono deien bidez; ondoren, horiek bideratu, eta jasotzeko zerbitzua bermatzen dute, etxean, kontsignetan nahiz dendan bertan. Sarean kontsumitzeko joera berriei erantzun behar zaiela uste du Usoa Etxeberria proiektuko kideak (Azpeitia, 1979). Proiektu pilotua da, eta ez dute Azpeitian bakarrik gelditzeko asmorik.\nUrrian hasi zenuten EnkarGuk proiektua, eta hazten ari da oraindik ere, bai erabiltzaile aldetik, bai parte hartzen duten komertzioen aldetik. Behar bat identifikatu duzuela esan daiteke?\nProiektuak, martxan jarri aurretik, lanketa garrantzitsu bat izan du. Dendarteanen [Gipuzkoako merkatarien elkartean] sortu zen ideia, eta zenbait azterketa egin ziren orduan. Azpeitiko Udalarekin jarri ziren harremanetan, baita landa garapeneko eskualdeko agentziarekin ere, eta horrela bideratu zen dena. Elkarlanean garatutako ideia bat da.\nArdura bati erantzunez ekin zenioten bideari. Zein zen ardura?\nKontsumo ohiturak formatu handiko saltokietara ari ziren bideratzen. Izan daiteke egunerokoan denbora falta dugulako, edo erosotasunagatik. Gehienbat, 30 eta 50 urteko jendearen profila da, haurrak dauzkatenena, orokorrean gertatzen ari den arren. Horri aurre egiteko modu bat izan da. Puntu ahulak indartzen dira horrelako zerbitzuak eskainiz.\nAdinekoak ez dituzue aipatu ohitura aldaketak izan dituztenen profilean. Baliagarria izan daiteke haientzat ere?\nNahiz eta haiek komertzio txikietara joateko ohitura eduki, inguruko saltoki handiek banaketa zerbitzua eskaintzen dute, txikiek ez dutena. Zerbitzua eskaintzea gehigarri ederra izan da adinekoentzat.\nEgitasmoa pribatua da, baina sektore publikoa du sostengu. Bien arteko nahasketa bat da?\nErakunde publiko eta pribatuen arteko elkarlanaren eredu garbia da gurea. Merkataritza indartzeko, hori da bidea. Komertzio txikiak negozio pribatuak baino askoz gehiago dira; horiek herri bati ematen dioten bizitza ez dute ematen saltoki handiek.\nAntzerako zerbitzua eskaintzen dutenek aplikazioak erabiltzen dituzte. Zuen kasuan, berriz, Whatsappa da kanala. Zer dela eta?\nDenek erabiltzen duten plataforma bat delako. Zenbaitentzat ez da erosoa sare sozialak edo sarea erabiltzea erosketetarako; 80 urteko edozein azpeitiarrek, ordea, Whatsappa erabiltzen du. Ez daukazu beste ezer deskargatu beharrik edo izena eman beharrik.\nHorrelako hartu-emanetarako sare sozial hori al da biderik onena?\nKontsumitzaileekin eta dendariekin kontrastatu genuen zer kanal erabili eta beste hainbat kontu; esaterako, banaketarako ordutegia. Datu bilketa bat egin genuen horrelako erabakiak hartu aurretik.\nAplikazioetan, dena den, produktuak ikusi egin daitezke erosi aurretik; Whatsappen, berriz, ez. Nola betetzen duzue hutsune hori? Nahikoa da erosleak denda ezagutzea?\nLehenengo hilabeteetan saltoki bakoitzak zer zeukan erakusten zuen, bideo bidez. Orain Whatsapp business erabiltzen ari gara, eta saltokiek sortu dute katalogo bat. EnkarGuk proiektuaren profilean sartuta, katalogoa ikus daiteke, eta bertan dago saltoki bakoitzak zer duen eskuragarri.\nElikadura saltokiak dira,ordea, zuen eskaintzako gehienak. Lan gehigarri bat da euren eguneroko eskaintzak ematea?\nBai, elikadura garaian garaikoa da, eta astez aste aldatzen dute. Merkatuaren kasuan, adibidez, zerrendatu egiten dugu bakoitzak zer ekarriko duen, eta hori zabaldu egiten dugu; batzuk prezioarekin, eta beste batzuk, gabe. Baina, kontsumitzaile moduan, badakigu, gutxi gorabehera, ordaindu beharrekoa zenbat izaten den. Denok dakigu txuleta garestiagoa dela solomoa baino. Horrez gain, aurreko astean, adibidez, Kantauriko antxoa iritsi zen arrandegira, eta mezu bidez zabaldu genuen.\nBuletin antzeko bat prestatzen duzue? Nola eman daiteke izena jasotzeko?\nBai, webgunean dugu atala izena emateko. Proiektura saltoki berriak sartuz gero ere, ongi etorri mezua zabaltzen dugu.\nDendarientzat aldaketa ekarri du horrelako proiektu bat egoteak?\nBai, baina esku zabalik hartu dute denek. Bi faktorek eragin dutela uste dut: batetik, formakuntza eman zitzaien, eta ikusi zuten egin beharreko lana txikia zela; sakelakoari adi egotea eta eskaririk egonez gero, paketea prestatzea. Bestetik, hasiera ona izan dugu. Martxan jarri genuenetik, saltoki guztiek izan dute eskaeraren bat, handia ez izanda ere. Elkarlana da proiektu honen alderik politena eta arrakastaren giltza.\nZer iritzi dute herritarrek?\nAsebetetze inkestak egiten ditugu zerbitzua erabili eta gero. Erabiltzaileen %95ek diote oso ona dela, eta %5ek, ona. Inork ez dio kontrakorik.\nGarrantzitsua al da erabiltzaileen iritzia jasotzea?\nBai, eta saltokiena ere bai. Proiektua zabalik dago behar dituen aldaketetarako. Adibidez, orain astelehenetik ostiralera eskaintzen dugu zerbitzua. Erabiltzaileek eskatzen badute eta proiektuaren onerako dela ikusten badugu, gehitu genitzake larunbat goizak, asteko orduren bat leunduta. Telefonoz eskatzearena jendearen iritzia jasota sartu genuen. Erabiltzaile batek esan zigun, bere amak eska zezan, idatziz jardun baino, nahiago zuela telefonoz egitea.\nEzohiko egoera bati erantzunez sortu duzue EnkarGuk. “Normaltasuna” itzultzean, zein etorkizun izango du proiektuak?\nIndar handiagoa izango duela uste dut. Normaltasuna itzultzen bada, denbora libre gutxiago izango dugu, eta erosketa joerak mantenduko dira. Orain, diru laguntza publikoen bidez lortzen dugu sostengua. Lorpen handia izango da autofinantzatzea. Gainera, tokiko saltokiak babesteko eta sustatzeko kontzientzia zabaltzen ari da.\nBeste herri batzuek jo dute zuengana informazio bila. Eredu bihurtu zarete?\nHori izan da Dendarteanen helburua. Azpeitia aukeratu zen herri laua delako eta biztanle dexente duelako. Gipuzkoako komertzio denei laguntzea da Dendarteanen helburua. Azpeitikoa proba bat da, eta arrakastaz ari gara. Beste herri batzuetara zabaltzeko gogoa eta prestutasuna dugu.


Asteartetik aitzinera, zein lan jarduera daude baimenduta eta zein ez? - Mendialdea - Erran.eus\nAsteartetik aitzinera, zein lan jarduera daude baimenduta eta zein ez?\nTtipi-Ttapa 2020-04-13 09:00\nDebekaturik egonen dira lehendik dauden eraikinetako obrak edo "noizbehinka edo beti" jendeak erabiltzen dituen lekuetatik obrako langileak edo materialak lekualdatzea dakartenak.\nBi asteko geldialdiaren ondotik, erabat beharrezkoak ez diren lan jarduerak martxan jarriko dira berriz ere. Ikusi hemen asteartetik aitzinera zein lan jarduera dauden baimenduta eta zein ez.\nApirilaren 9an funtsezkoak ez diren lan-jardueren murrizketa epea amaitu ondotik, Nafarroan asteartean itzuliko dira lanera debeku horrek eragindako langile gehienak, eta muga bakarrak martxoaren 14ko hasierako alarma-egoeraren dekretuan jasotakoak izanen dira. Hartara…\nDekretuak babestu egiten ditu osasun-, segurtasun- eta telekomunikazio-jarduerak, aduanak, elikagaien eta premia biziko produktuen hornidura eta banaketa, eta energia elektrikotik, petroliotik eta gas naturaletik eratorritako produktuen hornidura.\nGisa berean, enpresa eta industria laguntzaileen ezinbertzeko zerbitzuak ere babesten ditu –osagaiak, garbiketa, zaintza eta segurtasuna, mantentze-lanak eta premiazko matxurak, eta salgaien eta pertsonen garraioa–, aurreko enpresa eta zerbitzu osagarrien jarduerek funtziona dezaten. Baita zaborren bilketa eta ur hornidura ere.\nGarraio publikoa, nahiz eta eskaintzan murrizketak izan. Asteartetik aitzinera, gainera, maskarak banatzen hasiko dira garraio publikoan lan egiten duten langileentzat.\nJustizia Administrazioak eta sektore honi lotutako zerbitzu guztiek ere funtsezko zerbitzuen araberako jarduerari eusten diote.\nDekretuak baimentzen dituen saltokiak honako hauek dira: elikadura-dendak, farmaziak, mediku-zentroak, optikak, ortopediak, prentsa eta papergintza, estankoak, gasolindegiak, etxeko animaliak elikatzeko dendak, teknologia dendak, internet bidezko merkataritza eta garbitegiak.\nIle-apaindegien kasuan, etxez etxeko zerbitzua baimentzen da pertsona ahulenen arreta eta higienea bermatzeko.\nKomunikabideek ere beren jarduerari eutsiko diote.\nEz daude baimenduak:\nEz dago baimenduta tabernak eta jatetxe-establezimenduak, diskotekak, kultura- eta aisialdi-instalazioak, kirol-esparruak, jolas-parkeak eta auditorioak irekitzea. Berbenen, desfileen, besta herrikoien eta ospakizunen debekuak segitzen du eremu irekietan eta bide publikoetan.


Lino Plaza - Wikipedia, entziklopedia askea.\nLino Plaza Tuñón (Lekaroz, Baztan, 1939 - Matalebreras, Soriako probintzia, 2009ko urriaren 20a) euskal herritar arkitektoa izan zen. Nagusiki errugbiaren bultzatzaile eta sustatzailea izateagatik ezaguna izan zen, gaztaroan Madrilgo Club de Rugby Arquitectura taldean jokatu baitzuen.\nMatalebreras, 2009ko urriaren 20a (69/70 urte)\n1950eko hamarkadan Baztandik Madrilgo Arkitektura Eskolara ikastera joan eta 1962an Club de Rugby Arquitectura taldean jokatzen hasi zen. Ondoren errugbia bultzatzen hasi zen, entrenatzaile, hautatzaile eta sustatzaile lanetan. Errugbiaren bidez adiskide ugari egin zituen mundu osoan. Hala, Hegoafrikako adiskide errugbizale batzuek Springbok bat oparitu zioten.\n↑ Lino Plazari buruzko artikulua. Marca.com (Gaztelaniaz)\nLino Plazari buruzko artikulua. Marca.com (Gaztelaniaz)\nAzken aldaketa 18 urria 2019(e)an, 23:27(e)tan\nOrriaren azken aldaketa: 18 urria 2019, 23:27.


Tuvisaren kudeaketa txarra erabiltzaileek ere ordainduko dute | LAB SINDIKATUA\nZerbitzu Publikoak Garraioa Tuvisaren kudeaketa txarra erabiltzaileek ere ordainduko dute\nOraingoan Tuvisako gerentziaren kudeaketa txarra Gasteizko herritarrek ere jasango dute. Gure inguruko hiriburu guztietan autobusen maiztasuna pixkanaka handitzen ari den bitartean, kasu batzuetan %100ekoa izango da. Baina, Tuvisaren gerentziak, Gasteizko Udalaren agindupean, zerbitzu bera eskaintzen jarraitzen du, hau da, 0 fasean geundenekoa. Euskotreneko Gasteizko tranbia zerbitzua %100ekoa izango da hilaren 11tik aurrera.\nSAste honetan Gasteizko saltoki txikiak eta ostalaritzaren zati bat lanean hasiko dira, osasun publikoko kanpoko kontsultak bere funtzionamendua normalizatzen hasiko dira eta ospitaleetan bisitak egin ahal izango dira, familiak harremanetan jarri ahal izango dira eta, ondorioz, Gasteizko mugikortasuna handituko da. Hala eta guztiz ere, Tuvisak ez du ezer jakin nahi eta aurreko faseko zerbitzu bera mantenduko du. Horretaz gain, denok dakigu linea batzuek, eta are gehiago puntako orduetan, autobus gehiago behar izango dituztela; izan ere, segurtasun-neurriak direla eta, haien okupazioa ezin da %100ekoa izan. Udalak eta Tuvisako gerentziak, ordea, ez diote jaramonik egiten errealitate berri horri.\nGaurtik aurrera, Gasteizko biztanleria bi mailatan banatuko da: pribilegiatua, Euskotreneko tranbiak erabil ditzaketenak eta, horrela, lanera azkar eta modu seguruan iritsiko dira, eta bigarren mailako herritarrak, Tuvisaren erabiltzaileak, autobus geltokietan zain egon beharko dutenak, lekua izango duen autobus bat iritsi arte ibilbidea segurtasunez egin ahal izateko.\nAzken aste hauetan kexa asko jaso ditugu Tuvisako langileok erabiltzaileen aldetik, herritarrei ematen zaien zerbitzu eskasagatik. Egun hauetan erabiltzaile askok funtsezko zerbitzuak bete behar izan dituzte, eta garraio publiko eta eraginkorrik gabe geratu dira.\nTuvisako langileontzat gerentziak egindako kudeaketa negargarri hori ez da berria, urteak daramatzagulako jasaten. Edalontzia gainezkatu duen tanta gerentziak alde bakarreko ABEEE bat aurkeztea izan da, enpresa batzordeak aho batez egindako eskaerei jaramonik egin gabe.\nNeurri horren legezkotasuna alde batera utzita, hori hilaren 19an Gasteizko epaitegietan erabakiko baita, tamalgarria iruditzen zaigu enpresa osasun-krisialdi egoera hau erabiltzen saiatzea enpresaren kontuak hobetzeko eta langileok ditugun atseden egunak galtzera behartzeko, nahiz eta dena duela bost urteko kudeaketa txarraren ondorio izan.\nAtal sindikal honetatik uste dugu kudeaketa txar horren erantzukizunak hartzeko unea iritsi dela, eta, horregatik, Tuvisako gerentziaren eta kontseiluko presidentearen dimisioa eskatzen dugu.


Salbuespenik ez arau zaharretan | Bizigiro | Berria\nArratsaldeko bostak dira— esan zidan Anak, xuxurlaka ia.\nNola dakizu?— galdetu nion ondoko ziegatik.\nEguzkiaren proiekzioagatik horman. Angelu bat sortzen da, eta, trigronometriaren bidez, sinua eta kosinua neurtzen ditut; horrela jakin dezaket. Astronomia ikasten dut.\nHizketan jarraitu genuen...».\nHorrela hasten da Emilce Graciela Molerren Izarren hautsa testua. Roberto Taboada txiolariak duela gutxi gogora ekarri duenez, Ana Teresa Diego astronomia-ikasle argentinar komunistari buruzkoa da. 1976an, La Plata Unibertsitatetik ateratzen ari zela, diktadurako poliziek bahitu eta desagerrarazi egin zuten; 21 urte zituen. 2012an aurkitu zituzten haren hezurrak, Avellanedako hobi komun batean. Justu hilabete batzuk lehenago, Nazioarteko Astronomia Elkarteak Anadiego izena eman zion 1975ean El Leoncito behatokitik (Argentina) aurkitutako asteroide bati, 11.441 zenbakidunari.\nIstorioa hunkigarria da, eta izendapena, salbuespen ederra. Ez bakarrik biktima bat gogorarazten duelako, baita omendutakoa emakume bat delako ere. Ez baita inondik inora ohikoa, ezta XXI. mendean ere. Aitzitik, emakumeei egindako aitortzak salbuespenak izaten jarraitzen dute.\nHorren erakusgarri dira Nobel sariak. Iaz, lehen aldiz, bi emakumek, inongo gizonekin partekatu gabe, jaso zuten zientzietako sari bat, Kimikakoa. Emmanuelle Charpientier eta Jennifer Doudna dira, eta CRISPR-Cas9 edizio genetikorako tresna garatzeagatik eman zieten saria. Eta fisikako saridunetako bat ere emakumea da: Andrea Ghez. Hala ere, emakumeak ez ziren zientzietako sarituetatik erdia izatera iritsi: zortzitik, hiru.\nSalbuespena izan ziren. Haiek barne hartuta, Nobelen istorian, 24 emakumek jaso dute saria. Gizonek, berriz, aurtengoak kontuan izanda, 606k. Hau da, emakumeak ez dira % 4ra iristen. Eta azken urteetan, joera ez da aldatu. Aurten bertan, askok espero zuten Katalin Karikó, mRNA-txertoen ama, sarituen artean egotea, baina, azkenean, zazpi sarituetatik, zazpiak gizonak dira.\nNobel sariak araua eta eredua dira; beraz, beste aitortzetan ere errepikatzen da diskriminazioa, eta ez da irizpide matxistak baztertzeko zantzu handirik ikusten.\nAdibidez, hilabete batzuetan zalantzan egon da NASAk James Webb teleskopioaren izena aldatuko ote zuen. Teleskopio hori Hubble espazio-teleskopio ospetsuaren ordezkotzat dute, eta abenduan jarriko dute espazioan. NASAk James Webb deitzea erabaki zuen, 1961-1968 bitartean NASAko arduradun izan zen gobernuko funtzionarioaren ohorez, Apollo programa bultzatzeagatik.\nAlabaina, maiatzean, 1.200 pertsonak baino gehiagok, tartean, teleskopio hori erabiliko duten astronomoek, izena aldatzeko eskaera bat sinatu zuten, LGTBI pertsonak diskriminatu zituelako. Besteak beste, 1950eko eta 1960ko hamarkadetan gay eta lesbianak kaleratu zituen, haien sexu-orientazioagatik. NASAk salaketa ikertuko zuela agindu zuen, eta duela gutxi eman du erabakia: ez du LGTBIfobiaren ebidentziarik aurkitu, eta ez dio izena aldatuko teleskopioari. Salbuespenik ez, beraz.


155 lagun bildu ziren Azpeitiko EH Bilduren prozesu berriaren aurkezpen ekitaldian - EHBilduAzpeitia - Uztarria (Azpeitia)\n155 lagun bildu ziren Azpeitiko EH Bilduren prozesu berriaren aurkezpen ekitaldian\nEHBilduAzpeitia | Politika | Artikulua\nIlusioa eta lanean jarraitzeko indarra. EH Bilduren egituraketa proposamena aurkezteko ekitaldia egin genuen ostiralean, eta 155 lagun izan genituen bidelagun, Sanagustin kulturgunean. EH Bildu herritik egituratzea da gure helburua, herritarrak eztabaidaren erdigunean jartzeko eta gure proiektuarekin bat egiten duten pertsonei ahotsa emateko. Hori dela-eta, beharrezkoa zen jendearen babesa ostiralean, eta gertu-gertutik sentitu genuen. Mila esker, beraz, ekitaldira gerturatu zineten guztiei, hauxe da landu nahi dugun eredua.\nOrain artean eginiko lanetik abiatuta, hemendik aurrera egin dezakegun bidea marraztu genuen. Batetik, udalean eginiko lanaren balantzea egin genuen, eta Azpeitia aldatzen jarraitzeko dauden proiektuak ere korpartitu ziren. Bestetik, herritarren eta komunitatearen garrantziari eta paperari heldu genion. Bide horretan, oinarri batzuk nabarmendu nahi ditugu: pertsonek protagonismoa duten EH Bildu osatzea, alderdietatik haragoko norbanakoei lekua eskaintzea, denok eroso sentituko garen ezkerreko mugimendu politikoa izatea, gardentasuna lehenestea, nazio mailako EH Bildurekin lotura izatea eta aurrez aipatutako ezaugarri guztien orekari begiratzea.\nHorretarako, komunitatea sendotzen eta saretzen ari gara, herritarren esentzia eta onespena beharko duelako prozesu honek eta hemendik aurrera egingo dugun guztiak. Antolaketa ereduan, zubiak jarri nahi ditugu erakundeak eta herriaren artean; eta, are gehiago, gune komunak sortu nahi ditugu, erabakiak eta hausnarketak konpartitzeko. Bide horretan, komunikazioari ere garrantzia berezia eman diogu. Ostiraleko batzarrean izan zirenek jaso zuten txartel bat EH Bilduren barne boletina jaso ahal izateko datuak emateko. Hara joan ez zirenek mezu bidez egin dezakete eskaera. Horretarako, mezu bat bidali behar da izen-abizenekin eta helbidearekin, argi adieraziz boletina Internet bidez edo posta arruntez jaso nahi den. ehbilduazpeitia@gmail.com helbidera bidali behar da informazioa.\nEsan bezala, ostiraleko ekitaldian aurkeztu genuena proposamen bat da; guk sortu, eztabaidatu eta adostu duguna. Dena den, bidea egiten hasi berri gara, eta edozer ekarpen izango da ona. Horretarako ere erabil daiteke aurrez aipatutako helbide elektronikoa. Aurrerantzean, parte hartzea bermatzeko lanean jarraituko dugu. Irailaren 26an egingo dugu lehen bilera irekia. Bide honetan aurrera egiteko indarra jaso genuen ostiralean, eta badakigu lanerako ilusio hori guztion artean hazten joango dela. Mila esker, eta jarrai dezagun.


Lagun hori, - Bizkaiko Hitza\nLerroon bitartez jakinarazten dizut irakurtzen hasi zaren hauxe dela Bizkaiko Hitza-n publikatuko dudan azken zutabea, alegia, Parajetik txoko honetako akabuko artikulua.\n2020, uztailak 24 Bizkaia, Iritzia 210\nBost urte beteko dira laster lehenengoa eskribitu nuenetik, hamabostean behin orriotara osteratxoak egiten hasi nintzenetik. 2015eko irailean izan zen hasierako hura, eta gogoan ditut bai gaia —euskaltegietako matrikulazio kanpaina—, bai izenburua —Izan zaitez fenomeno!—. Hura eta gero beste 119 etorri dira; ez dira alferrik igaro, esan bezala, kasik bost urte. Zenbat karaktere, zenbat berba, zenbat bizipen, zenbat kontu… pilatzen diren bosturteko batean. Behar eta ardura berriak ere bai, eta baita neke apur bat ere, dena esan behar bada. Lekukoa beste bati pasatzeko sasoia ailegatu da honezkero.\nGuztira 120 artikulu izan dira, beraz. Eta badira batzuk. Kuriosoa da: halakoetan ohi denez, sarri jantzi behar izan ditut katamaloak artikuluok idazteko, eta orain, horiek erabiltzea derrigorra denean, maskarak erantzi eta ahalik eta gordinen, ahalik eta xeheen ari naiz epilogoan. Horrenbeste, ze, gutuna leitzen ari zaren, ohiko iritzi artikulua barik. Egia esan, forma aldetik dena dago asmatuta bere zutabea zuri utzi zuen, bere izen-abizenak ez besterik, haren ostean. Neuk ere idatzi ditut noizean behin, maketatu behar izan dituenaren desgraziarako, abestiak, bertsoak, ipuinak, hitz-jolasak, hutsuneak bete gisakoak…\nGauza askori buruz izkiriatzeko aukera izan dut bost urteotan, batzuk zorionean, baina zoritxarrean beste batzuk: euskal presoak, memoria historikoa, euskara, Korrika, ETB, Athletic, minbizia, Santa Ageda, Gabonak, Katalunia, erabakitzeko eskubidea, hauteskundeak, familia ereduak, eutanasia, Martxoak 3, Martxoak 8, Maiatzaren Lehena, giza eskubideak, errefuxiatuak, gaua, musuak, besarkadak, Goazen!, Gernikako bonbardaketa, grebak, Zaldibar, koronabirusa, pandemiak, nire alaba, nire semea, nire aita… Maskara batzuk gorabehera, nolakoa naizen eta zer pentsatzen dudan agerian uzteko lain. Kirolean esaten den bezala: dena emanda noa.\nBeraz, heldu da agurra, adiskide. Ganorazko amaiera bati dagokion legez, eskerrak emanez amaituko dut. Hasteko eta behin, eskerrik asko zuri, irakurle (berdin izan zaren irakurle finkoa ala ebentuala). Nitaz oroitzapen ona izan dezazun, honatx Iparraldeko atsotitz batek dioena: “Bisita guztiek egiten dizute atsegin; etortzean ez bada, joatean”. Eskerrik asko Bizkaiko Hitza osatu duzuen eta osatzen duzuenoi: Gotzon, Aitziber, Ibai, Ainhoa, Natalia, Peru… Ohorea eta plazera izan da, bata zein bestea handiagoa. Eta azken-azkenik, eskerrik asko zuri, Ainare. Seguru asko zeu zara artikulu guztiak irakurri dituen bakarra. Kritiko bezala ez duzu batere balio, denak gustatu zaizkizu eta, baina, hori bai, ez dago munduan zu baino bikote hoberik.\nBeste barik, adiorik ez. Txarto esanak barkatu eta ondo esanak kontuan hartu.


UDALAK ANTOLATUTAKO JARDUERAK EDO EKINTZAK - Irungo Udala\nJARDUERA EDO EKINTZA BAKOITZA SUSTATZEN DUEN ARLOA EDO ZERBITZUA\nIRUNGO UDALAK Datu Babeserako Ordezkari bat dauka Datuak Babesteko Europako Erregelamendua eta berori garatzen duen arautegia aplikatzen dela jarraipena egiteko, hala nola Datuen Babeserako Bulegoek eta auzitegiek gai honen inguruan ematen dituzten jarraibide eta/edo erabaki oro kontuan hartzen direla ebaluatzeko, baita pertsonak errespetatzen direla zaintzeko ere haien informazio pertsonala kudeatzen denean, eta dauzkaten eskubideak erabiliz beren datu pertsonalen tratamenduarekin lotuta egiten dituzten eskariei erantzuteko. Datu Babeserako ordezkariarekin kontaktuan jar daiteke posta bidez San Juan Harria plaza, 1 - 20304 Irun (Gipuzkoa) helbidean edo dpd@irun.org helbide elektronikora email bat bidaliz.\nIRUNGO UDALAK datu pertsonalak erabiltzen ditu jarduera edo ekintza desberdinak kudeatu ahal izateko. Zehazki: Euskara alorrean motibazioa, ezagutza eta erabilera sustatzera bideratutako jarduerak, hala nola jarduerako sektoreei lotutako estatistikak egitea eta jarduerari buruzko ikus-entzunezko materiala argitaratu eta hedatzea (mintzalaguna, elkarrizketariak, euskaraldia…).\nIngurumen arloak aurrera eramaten dituen jarduerak eta ekintzak (Urban sasoi, tren berdea: meategietako ibilbidea Irugurutzetara, Lapurriturrira: "izarrak behatzea", "orientazioa: Iparrorratza eta mapa", "perretxiko eta onddoen mundua ezagutuz")\n. Gazteen jarduerak, programak, ekintzak eta/edo gazte-elkartrukerako programak (gaztelekua, familitxoko, lur maitte, udako jarduerak, gazteartean eszenatokia).\nKultur jarduerak (zeramika tailerrak...), lehiaketak edo ekintzak. Bestelako jarduerak eta ekintzak (mugikortasunaren Europako Astea, autoa partekatzea).\n- Eskumen publikoa gauzatzea: Datuak Babesteko Europar Erregelamendu Orokorraren 6.1.e) art.\n- Irudiak hartu eta hedatzeko, baimena: Datuak Babesteko Europar Erregelamendu Orokorraren 6.1.a) art.\n- 2/2016 Legea, apirilaren 7koa, Euskadiko Toki Erakundeei buruzkoa, 17.26. art.\n- 10/1982 Oinarrizko Legea, azaroak 24koa, Euskeraren Erabilpena Arauzkotzekoa.\n- 7/1985 Legea, apirilaren 2koa, Toki-araubidearen oinarriena, 25. art.\n- Hizkuntza eskakizuna.\n- Curriculum akademikoa.\n- Ibilbide artistikoa.\nJarduera edo ekitaldien parte hartzaileak.\nDatu pertsonalak gordeko dira eskatu zirenean zeukaten helburua betetzeko behar besteko denboran, baita sor litezkeen erantzukizun posibleak zehazteko ere, artxibo eta dokumentazioaren arautegian ezarrita dauden epe haiez gainera.\nLegez ezarritakoak eta hedapena udalaren web orrian, sare sozialetan edota irudizko hedabideetan.\nBaimena: Datuen Babeserako Europear Erregelamendu Orokorraren 6.1.a) art.


__Bermeoko Udala__ Arrantza\nBermeo, historian zehar portuaren inguruan bizi eta hedatu dan kostaldeko herria dogu.\n70. hamarkadan, Bizkaiko arrantza portu handienetariko bat izatera heldu zan.\nBermeoko portua, 1978. urtean Bizkaiko bigarren arrantza porturik garrantzitsuena izan zen harrapaketa kantitatea kontuan izanik. Bermeoko arrantzaleak 11.982,4 tona jasotzen eben, kantitate hau Bizkaiko probintziako harrapaketako % 34a zalarik.\n1978. urtean Bermeoko itsasontzi kopurua 247koa zan. Bermeoko herrian, arrantzaren garrantzia ez zan bakarrik eukan itsasontzi kopuruagatik, baizik eta egiten eben harrapaketa kopuru eta motagatik be. Esaterako, antxoei jagokenez, Bermeoko arrantzaleak, Bizkaiko antxoa harrapaketa guztiaren ehuneko 52a gauzatzen eben.\n70. hamarkadako amaieran, arrantza sektoreak beherakada bat jaso eban, eta honen ondorioz herriko biztanleriak bestelako sektoreetan be aritu beharra egoala ikusi eban. Hamarkada amaiera honetan krisiaren ondoriozko jarduera aldaketa nabarmenena, arrantza sektoretik industria sektorera egindakoa izan zan.\nBermeon, lehenengo sektoreko jarduerak garrantzi handia dauka eta beste sektoreetan modu argi baten, eragiten dau: Arrain fabrikak, itsasontzien piezak saltzeko dendak, ...\nBermeoko herria Bizkaiko probintzi osotik harrapaketa kopuruan bigarren izaten zan garaitik gauzak aldatu diran arren, -kontuan euki behar doguz, lege internazionalek euki daben eragin murriztailea, Prestisse hondamendiak bai ingurumenari jagokonez, bai arrantzari jagokonez itzi dauzan ondorio kaltegarriak eta itsasoan lan egiteak erakarten dauzan bestelako eragozpenak (Hilabete luzeetan etxeratu gabe egon beharra, hotza eta lan fisiko oso gogorra)-, guzti horren gainetik, Bermeo, tradizino nabarmeneko kostako herri arrantzalea dala ezin daiteke ukatu.\nBermeon honakoak izan dira arrantza sektoreko harrapaketak eta ontzi kopurua azken urteotan:\nHarrapaketa nagusienak (Tonak)\n547 1.241 405\nEusko Jaurlaritzak Perú, Senegal eta Rumaniako langileak kontratu beharra ikusi eban, arrantzara bideratutako langileen kopurua mantendu ahal izateko. 2001 urtean kontratutako kanpotarrak arrantzale kopuru osoaren %4a suposatzen eben.\n2001ean, arrantzaleen falta ekiditzeko Peruko 13 langile itsasoratu ziran bermeoko itsasontzietan.


Mozorrotzeko aitzakia batzuk — dantzan.eus\nHemen zaude: Hasiera › Hemeroteka › Mozorrotzeko aitzakia batzuk\nMozorrotzeko aitzakia batzuk\nEuskal Herriko hainbat herritan tradizio handikoak dira inauteriak, eta datozen egunetan izango dira gehientsuenak; besteak beste, atorrak eta laminak Mundakan, Miel Otxin eta Ziripot Lantzen, momotxorroak Altsasun, Markitos Zalduondon, Leziagako sorgina Laudion eta Hartzaro Uztaritzen.\nSardea, zakua, ileordea, zapia edo eskura dagoen zeozer: edozerk balio du soinean jantzi eta inauteriez gozatzeko, irudimen eta umore pixka batekin, noski. Tradizio handikoak dira inauteriak Euskal Herriko txoko ugaritan, eta datozen egunetan izango dituzte egunik seinalatuenak. Hona hemen horietako batzuk.\nNoiz. Gaurtik asteartera.\nInauteriak hizpide hartuta, Tolosakoak (Gipuzkoa) dira ezagunenetakoak. Gaurtik hasita asteartera arte murgilduko dira inauteri giroan. Ostegun gizena, ostiral mehea, Zaldunita bezpera... Egun garrantzitsuenak, ordea, igandea eta astelehena izaten dira, Zaldunita eta Astelenita, alegia: dozenaka kuadrillak euren karrozekin desfilatzen dute herrian zehar, 11:00etatik aurrera.\nTxaranga ugari izaten da Tolosako kaleak girotzen, baina, horrez gain, kontzertuak ere izango dira, txosnetan: igandean, besteak beste, Laket eta Ingo Al Deu taldeak arituko dira; astelehenean izaten da parrandarik handiena, eta, aurten, Ezten Giro, Eztanda eta DJ Bullen emanaldiak izango dira, besteak beste.\nNoiz. Larunbatetik asteartera.\nBerrikuntza nabarmen batekin ospatuko dituzte inauteriak Laudion (Araba): ez dute Lizeagako sorgina erreko inauterietako azken egunean. Orain arte bezala, larunbatean, Leziagako sorgina bere ezkutalekutik atera, eta kalejiran ibiliko da herrian zehar. Astearte iluntzean, ordea, sorgina erre beharrean, sorginen omenezko dantza egingo dute Itxarkundia dantza taldeko lagunek, herriko plazan, 19:15ean. Sorgin gaiztoen figura baztertu, eta haien ausardia nabarmendu nahi dute horrela. Aparteko ikuskizunak ere antolatu dituzte inauterietarako: Yogurinha Borovak Gora emakumeak saioa emango du larunbatean; Beatriz Egizabalek eta Ane Labakak Erradikalak gara saio umoretsua eskainiko dute igandean.\nNoiz. Igandean, 19:00etan.\nZaku zaharrak dira nagusi Lesakako inauterietan (Nafarroa). Zaku zaharrak belar lehorrez beteta ateratzen dira kalera inauterietako igandean, 19:00ak aldean. Astelehenean, berriz, mozorroen eta orgen txanda izaten da, eguerdi aldera. Bi egunetan, gainera, dantzaldiak izaten dira plaza zaharrean: igandean Trikidantz taldea izango da, eta astelehenean, Orots taldea.\nBi mozorroren artean aukeratzen dute Mundakan (Bizkaia) aratusteetan ateratzeko. Izan ere, atorrak eta laminak dira nagusi aratusteetako igandean: atorren rolean sartzen dira batzuk, eta laminenean beste batzuk. Zuriz janzten dira atorrak, eta beltzez laminak, ileorde zuriekin. Talde bakoitza bere aldetik ateratzen da kalera, eta kantuz eta umore onez betetzen dute herria. Astelehenean ere mozorrotuko dira, baina egun horretan librea izaten da mozorroa.\nNoiz. Igandean, 13:00etan.\nMarkitosen inguruan ardazten dituzte inauteriak Zalduondon (Araba). Herriko gaitz guztiak sinbolizatzen ditu Markitosek: traje bat, txapela eta arrautza oskol margotuak janzten dizkiote. Kalez kale eraman ohi dute inauterietako igande eguerdian, eta Lazarragako jauregian lotuta utzi, zenbait orduz. Arratsaldean, jende gehiago egon ohi da kalean, eta herrian zehar eramaten dute Markitos, berriro: asto baten gainean jartzen dute, eta jendeak zikindu egiten du, frontoirako bidean. Urtero bezala, epaitu egingo dute han: azken urtean herrian gertatutako gaitz guztien erruduntzat jo, eta, azkenik, erre egingo dute.\nMartxoaren 3tik 5era izango dira inauteriak Lantzen (Nafarroa), baina asteartean izango dute egun nagusia. Egun horretan harrapatuko dute Miel Otxin lapurra: epaitu, eta sutara botako dute hiru metroko panpina. Alkandora koloretsua, praka urdinak eta gerriko gorria jartzen dizkiote, baita txano koloretsu bat ere; besoak, gurutze forman. Miel Otxinez gain, badira pertsonaia gehiago ere: Ziripot, zaldikoa, ferratzaileak eta txatxoak ere han izango dira. Kalejira egingo dute Lantzeko kaleetan, eta zortzikoa dantzatuko dute amaieran.\nNoiz. Asteartean, 19:00etan.\nAstearte iluntzean momotxorroak izango dira nagusi Altsasun (Nafarroa). Oso deigarriak dira: jantzi zuri odoleztatuak daramatzate, adarrak eta larruzko estalkia bizkarrean, sardeak eskuan. Jantzi, zikindu eta jendea xaxatzera joaten dira herrian zehar, eta zortzikoak dantzatzen dituzte. Pertsonaia berriak sortu dituzte azken urteetan, eta haiek ere herrian zehar ibiliko dira momotxorroekin: Juantranposo, akerra eta maskaritak. Horrez gain, martxoaren 9an, larunbatean, piñata eguna izango da: gazte afaria eta dantzaldia egingo dituzte.\nOtsailaren erdialdean hasi zituzten inauteriak Uztaritzen (Lapurdi) Hartzaro festibalarekin, Herri Soinu elkartearen eskutik. Dena den, asteartean izango dute inauterietako egun nagusia: astearte gizena. Ohiturak eta sorkuntzak bat egingo dute egun horretan, Zanpantzarren auziaren harira, Hiribehere pilota plazan: hantxe elkartuko dira zirtzilak, zainaldiak, negartiak, auzapeza, epailea eta hartza, besteak beste.\nKotilunak herriko kaleak girotzen hasiko dira 18:00ak aldera; zirtzilek plaza hartuko dute gero, musika eta dantza uztartuz, eta halaxe hasiko dute auzia. Eliza inguruan, hartzarekin elkartuko dira, eta Purguko pilota plazara iritsiko dira: han helduko diote berriz ere zanpantzarren auziari, eta ikuskizun handi batekin bukatuko dute. Karpan jarraituko du festak gero, erromeriarekin, Uztaritzeko ikastolak antolatutako jan-edanekin, eta Errobiko Kaskaroten batzokian amaituko dute gaua.


DINABIDEk bere kolaboratzaile-sarea zabaldu du.\nNafarroako Enpresen eta Berrikuntzaren Europako Zentroa (CEIN), Nafarroako Garapen Sozietatea (Sodena), Nafarroako Gizarte Ekonomiako Enpresen Elkartea (ANEL) eta Cederna-Garalur tokiko ekintza-taldea biltzen dituen hitzarmena sinatu berri du Sakanako Garapen Agentziak, hitzarmenak DINABIDE proiektua ekintzailetza eta enpresa-garapena sustatzeko zerbitzu espezializatuz hornitzea du helburu\nHorrekin batera, erakunde sinatzaileek bat egiten dute dagoeneko DINABIDEko kolaboratzaile-sarean dagoeneko partaide diren Nafarroako beste erakunde batzuekin, hala nola Nafarroako Industria Fundazioa (FIN) eta Sakanako Enpresen Elkartea (AES). Aurrera begira, kolaboratzaile sarea zabaldu eta indartzeko asmoa du Sakanako Garapen Agentziak. Kolaboratzaile-sareak enpresen eraldaketa digitala hainbat lan-eremutatik sustatzeko helburua partekatzen duten erakundeak biltzen ditu eta DINABIDE ekosistema irekian parte hartzen duten enpresen eraldaketa digitala sustatzeko baliabideak identifikatu, mobilizatu eta erakartzeko konpromezua hartzen dute.\nHain zuzen ere, gaur sinatutako akordioaren helburua eraldaketa digitalari lotutako enpresa-sorkuntza eta garapen enpresariala sustatzea da. Akordio honen bidez, DINABIDEren teknologia-coworkingean dauden ekintzaileek eta DINABIDE ekosistemako enpresek lehentasunezko sarbidea izango dute laguntza-zerbitzu horietara.\nBestalde, atxikitako erakundeek eta erakunde horiek kudeatutako mintegietan dauden ekimenek, Irurtzungo Erabide industrialdean dauden DINABIDEren instalazio eta ekipamendu teknologikoetarako sarbidea izango dute.\nAzkenik, erakunde sinatzaileek DINABIDE proiektuaren eskualdez gaindiko bokazioa eta parte hartzeari irekitako planteamendu izanik, Nafarroako espezializazio adimendunaren estrategian (S3) zehaztutako helburuak gauzatzeari begira duen interesa azpimarratu dure . Horren adierazle moduan, aipatzekoa da Eskualde Aktibazio Planen baitan Nafarroako Gobernuko Garapen Ekonomikorako Departamentuaren eskutik jaso duen bultzada.\nInformazio gehiago DINABIDE proiektuaren inguruan\nAINTZANE Iriberri Berrostegieta Sakanako Garapen Agentziako Industria eta Energiako arduraduna.\nTelefonoa: 674143990 airiberri@sakanagaratzen.com www.sakanagaratzen.com\nEntitate honek Nafarroako Gobernuaren diru-laguntza bat jaso du, eskualdeak suspertzeko planak prestatu eta gauzatzeko diru-laguntzen 2018ko deialdian.


Iparraldeko Norman animazioko 3D filma proiektatuko da larunbatean, Kondestablen, San Frantzisko IPko guraso-elkartearekin elkarlanean\nSaioa17:30ean hasiko da, eta herritar orori zabalik dago, sarrera hartuta emanaldia hasi baino ordubete lehenagotik aitzina\nLarunbatean, Kondestable Civivoxean, San Frantzizsko IPko guraso-elkartearekin elkarlanean, familiendako beste zinema saio bat egongo da, oraingoan, euskaraz. Emanaldia 17:30ean hasiko da, Kale Nagusiaren 2ko eraikineko ekitaldi-aretoan, beheko solairuan. Oraingo honetarako hautatutako filma Iparraldeko Norman da (2016, AEB, 66 min.). Indiak eta Estatu Batuek elkarrekin ekoiztutako film hau 3Dn animatutako pieza bat da, abentura eta komedia uztartzen ditu, eta hartz polar baten eta haren lagun diren hiru saguen istorioa kontatzen du. Trevor Wallek zuzendu du, eta ingelesezko bertsioan, Rob Schneiderrek bikoizten du protagonista.\nEkimen honek edonork ordaintzeko moduko aisialdi-jarduera merkeak, edo doakoak, proposatzea bilatzen du, Alde Zaharreko ikasleei zuzenduak, eguraldi txarreko hilabeteetan zehar. 410 ikasle matrikulatuta dituen ikastetxeak 80 sarrera kudeatzen dituen arren, beste 60 eserleku geratzen dira publikoarendako, oro har. Ziklo honetako emanaldi guztiak doan dira. Hala ere, beharrezkoa da aldez aurretik gonbidapena hartzea, Kondestablen bertan, jarduera hasi baino ordubete lehenagotik. Pertsona bakoitzak, gehienez, bi gonbidapen hartzen ahalko ditu. Joan den irailean hasi ziren emanaldiak, hilean behin proiekzio bat, eta euskarazko eta gaztelaniazko filmak tartekatu dira.\nIparraldeko Norman lauhileko honetan proiektatzen den hirugarrena da. Zikloa heldu den maiatzaren 12an amaituko da Garth Jennings y Christophe Lourdelet zuzendarien ¡Canta! arrakastatsuarekin (2016, AEB, 108 min.). Animaziozko film hori, nolabaiteko musikal moderno bat da, non antzerki-enpresaria den koala batek kantu-lehiaketa bat abiatzea erabakitzen baitu, bere antzokia zabalik mantentzeko behar duen dirua biltze aldera. Animaliek hezurmamitutako pertsonaien sorta zabal batek nork bere mugak gainditzeari eta talde-lanari buruzko istorio bat kontatuko du.\nHaurrendako gunea. FAMILIENDAKO ETA BELAUNALDIEN ARTEKO ZINEMA\nZinema-zikloa San Frantzisko IPko guraso-elkartearekin elkarlanean.\nSarrera librea da, gonbidapena hartuta jarduera hasi baino ordubete lehenagotik. Pertsona bakoitzak, gehienez, bi gonbidapen hartzen ahalko ditu.\nApirilak 14, larunbata\nIparraldeko Norman, Trevor Wall (2016, AEB, 66 min.)\n¡Canta!, Garth Jennings eta Christophe Lourdelet (2016, AEB, 108 min.)\nIruñean, 2018ko apirilaren 13an 2018\nIparraldeko Norman animazioko 3D filma proiektatuko da larunbatean, Kondestablen, San Frantzisko IPko guraso-elkartearekin elkarlanean (63.5 Kb)\nIparraldeko Norman animazioko 3D filma proiektatuko da larunbatean, Kondestablen, San Frantzisko IPko guraso-elkartearekin elkarlanean (147.16 Kb)


Mairuen erresistentzia armatua\nInbaditzaileen kontrako erresistentzia eta borroka historia luzea dute Mindanaoko herritarrek. Espainiako koroak 333 urtez irla konkistatzen saiatu bazen ere ez zuen inoiz kontrol osoa bereganatu. Amerikako Estatu Batuak Filipinak okupatu zituenean Mindanaoko mairuak inperioaren kontra altxa ziren. Matxinada hura 14 urtez luzatu zen. AEBak konkistarako gerra konbentzionala gerra demografikoarekin uztartu zuen. Washingtonek mairuak desagerrarazteko Filipinetako eskualde kristauetatik Mindanaora migrazio uholdeak bultzatu zituen. Hamarkada gutxi batzuetan mairuen hizkuntzak, etniak eta erlijioak gutxituak egotera pasa ziren.\nGobernuaren bonbardaketen eta terrorismoaren aurkako kartela (irudia: Rmp Nmr).\nII. Mundu Gerran mairuak beste behin kanpo inbaditzaileen aurka altxatu ziren, oraingoan japoniarren aurka. II. Mundu Gerra ondoren egindako sakrifizioaren ordainean, AEBak balizko independentzia aitortu zioten Filipinei. Independentziarekin ordea mairuak ez zioten borrokatzeari utzi. Batetik, ez zirelako Filipinetako nortasun neokolonialarekin identifikatzen eta bestetik, ez zutelako Manilako elite ekonomikoen proiektu politikoaren parte izan nahi. Hurrengo hamarkadetan AEBen politikei jarraipena eman zion gobernu zentralak eta mairuak kulturalki eta ekonomikoki baztertzen segitu zuen.\nGaur egun, irla osoan gatazka armatuak oraindik dozenaka zenbatu daitezke. Gatazka horien arrazoiak elkarren artean oso desberdinak izan arren bi ardatz nagusietan zatitu ditzakegu: batetik, ardatz kultural-erlijiosoa (islama vs. kristautasuna) eta bestetik, ardatz politiko-ideologikoa (komunismoa vs. kapitalismoa). Nolanahi ere, zatiketa eta sinplifikazioen gainetik gatazka guzti horiek hemen azaldutakoa baino konplexuagoak dira.\nMarawiko liskarrak: ISISen itzala\nAipatutako ardatz kultural-erlijioso horren baitan azken gatazka Filipinetako ejertzitoak Marawi hirian (Lanao del Sur probintzian) Isnilon Hapilon gerrilla islamiarren buruzagietako bat atxilotzeko edo hiltzeko ahaleginarekin piztu zen. Plana ez zen behar bezala atera gerrillari islamiarrak militarrei aurre egiteko ustekabean oso ondo prestatuak zeudelako. Ez dakigu nola baina Filipinetako hiru gerrilla islamiar nagusienak Maute, Bangsamoro Islamic Freedom Fighters eta Abu Sayyaf elkarlean Marawiko hainbat puntu estrategikoetan gotortu ziren eta mugak gainditu dituen Estatu Islamikoaren banderak atera zituzten paseatzera. Haien aurka sorpresaz egindako operazio bat izateko gerrillari hauek ondoegi prestatuak zeudela dirudi, alegia, ez dirudi haien kontraerasoa zerbait espontaneoa izan zenik.\n#Philippines: Video shows airstrikes and clashes in #Marawi City. pic.twitter.com/dplvE3hed0 — WorldOnAlert (@worldonalert) 13 de junio de 2017\nOperazio militarra abiatu zen momentuan gainera Rodrigo Duterte Txina eta Errusia bisitatzen zebilen. Kasualitateak existitzen ez direla pentsatzen dutenek usain txarra hartu diote kontu guzti honi. F. William Engdahl ikerlariak Amerikako Estatu Batuak Duterteren aurka martxan jarritako proxy (zeharkako) gerra baten aurrean gaudela dio. Izan ere, Rodrigo Duterte boterera iritsi denetik AEBak izan dira bere diskurtso nazionalista antzuaren jomuga nagusietako bat. Diskurtso politiko hori ordea ez da momentuz politika zehatz batzuetan egikaritu. AEBtako enpresa multinazionalak adibidez, oztoporik gabe herrialde osoan nahi dutena egiten jarraitzen dute. Gainera, Marawiko gatazka gehiegi konplikatzen hasi denean Duterteren gobernuak ez du inolako trabarik izan AEBeko ejerzitoari laguntza eskatzeko.\nMomentuz argi dagoena da operazio guztia hondamendi itzela izaten ari dela eskualdearentzat. Hildakoak ehunkada zenbatzen dira: 206 gerrillari islamiar, 58 segurtasun indar eta 38 zibil. Gainera, azken berrien arabera baliteke hildako zibilen kopurua pentsatzen dena baino askoz ere handiagoa izatea. Hiritik 200.000 lagun baino gehiagok egin behar izan dute ihes. Horrez gain, ejertzitoaren hegazkinen bonbardaketek Marawi suntsitzen segitzen dute.


Estibaus » Joan Mari Irigoien, idazle iraupenlaria\n« Gaiztarrotarren albuma: familia\nJoan Mari Irigoien, idazle iraupenlaria\n2010, Azaroak 27\nBi mila orrialdetik gorako kontakizun batek adar eta bihurgune ugari izan behar ditu, halabeharrez, eta idazleak, adar horien artean mugitzeko trebetasunez jantzita egoteaz gain, barruko behar indartsu bat ere eduki behar du abentura horretan abiatzeko.\nEzaugarri eta baldintza horiek guztiak biltzen ditu Joan Mari Irigoienek. Bizpahiru urtetan Orbe familian murgildurik egon ondoren eta odisea bat bizi eta idatzi ondoren, azkenean, konklusiora heldu da “Nor bere bidean”, trilogiaren azkena argitaratuz.\nOrbe da istorioa protagonizatzen duen familiaren abizena eta Orbe Munduari deitzeko beste modu bat ere bada, lurra eta zerua biltzen duena, existitzen den guztiaren multzoa. Joan Marik mundu bat eraiki du Orbe familiaren inguruan, psikologian, soziologian, erlijioan eta politikan buru-belarri arakatuz, bere barruko behar horrek eskatzen dizkion erantzunak bilatu nahian.\nEstibaus irakurtzen dugunok gertutik ezagutzen dugu Joan Mari eta bere ibilbidea idazle gisa. Aurrekoetan egin den bezala, oraingoen ere hitzordua daukagu berarekin, datorren ostegunean, hilak 2, Tomasenen, orbetarrek hartutako bideen nondik norakoak azaltzen bere ahotik entzuteko eta egin duen berebiziko lanagatik gure txaloa jaso dezan.\n2010, Azaroak 29\nZorionak, Juan Mari.\n3. liburua eskutan dut, baina ezin izan nuen 2. bukatu.\nBaina, hi segi aurrera. Aupa Altza eta altzatarrak. Ni LIZARRAGAtarra nauk.


Ba ote da janari ekologikorik energia jasangarririk gabe? – EAThink\nEkologia eta energia berriztagarrien arteko lotura estuarekiko kontzientzia sortu, bereziki janariaren ekoizpen eta prozesatzeari dagokionez.\nHerrialde garatuen eta garapen-bidean daudenen arteko desoreken analisia. Arazo puntualei konponbide teknologikoak proposatu.\nEnergia-iturri berriztagarriak erabiltzen dituzten asmakizunak xede desberdinetarako garatu.\nMaterialak berrerabiliz eta birziklatuz produktu berriak eta erabilgarriak sortu.\nJakintza unibertsala, sarean dagoen informazioa erabiltzen ikasi.\nEgile-eskubideak eta lizentzia libreak zuzen erabiltzen ikasi.\nSortzen den produktuari erabilera edo irteera erreala eman. Horren antolakuntzan erantzukizun zuzena eta aktiboa izan.\nHezkuntza erreminten kitean argitaratutako ikas-unitatea hemen deskargatu dezakezu: eguzki labea\ncitizenship education,critical consumption,discovering food chain,food environmental impact,food traditions,maths,right to food,science,social sciences,technology\n← EAThink Ikas-Aktibitateak 2016-2017: Ordiziako Delikatuzera bisita\nPerretxikoak ezagutzen →


Aranburu eskultore kolektibo berri baten habia izango da, ostiraletik aurrera - Tolosa - Tolosaldeko ataria\nAranburu eskultore kolektibo berri baten habia izango da, ostiraletik aurrera\nItzea Urkizu Arsuaga 2018-11-07 16:50\nAzken Muga egitasmoaren baitan, Euskal Herriko 19 artistak Gaurko eta hemengo eskultoreak erakusketa zabalduko dute, ostiralean, abenduaren 7ra bitarte\nZarateko txoko miresgarrian eskulturaren mundua –besteak beste– eraberritzeko saiakerak egin du, honezkero, hiru urteko bidea. Denbora tarte horretan, Balerdiren magalaren eta kalearen arteko zubi ere izan da eskultura, eta aulki erraldoiak eta belar-meta handiak bete izan duten lekuan, 19 artistaren obrek beteko dute, aurten, Tolosako Aranburu jauregian: Gaurko eta hemengo eskultoreak erakusketa aurkeztu dute.\nOstiralean bertan izango da inaugurazioa, eta erakusketa datorren abenduaren 7ra bitarte zabalik izango da, Aranburuko ohiko ordutegian. Proiektua aurkezteko Nuria Carbonell Tolosako Udaleko kultura zinegotzia, Guillermo Olmo eskultorea eta Azken Mugako antolatzaileetako bat eta Gotzon Huegun eskultorea elkartu dira, Aranburuko atarian. Bertan ezarri dute, erakusketako bisitarientzako mokadutxoa izango dena: Alex Morlotezen 5 metroko pieza.\nAzaldu dutenez, erakusketako pieza gehienak handiak izango dira, eta ez da gutxiagorako: Gaurko eta hemengo eskultoreak erakusketa bat baino askoz ere gehiago izango da. Gotzon Huegunek argi azaldu du beren gogoa: «1960ko hamarkadan, Oteiza, Chillida, Basterretxea, Mendiburu, Larrea, Ibarrola eta Carrera eskultore belaunaldi baten ordezkari bilakatu ziren, eta ez hori bakarrik; Euskal Herriaren ordezkari ere bai, artearen munduan. Orain, ordea, Oteizaren bilobak izan gintezkeenak lanean ari gara, baina ez dugu kolektibo izaterik lortu». Horrela, beraz, Gaurko eta hemengo eskultoreak proiektua, beraz, Euskal Herriko eskultoreen belaunaldi berriaren presentzia aldarrikatzera heldu da.\nIzenak berak emango die, bisitariei, lehen gakoa: GAUR eta EMEN 1960ko artista belaunaldi horrek sortutako bi talde mugarri izan ziren. Horrela, zenbait irizpide marraztu dituzte, «Euskal Herriko eskultura berriaren presentzia bermatzeko» talde berri hori sortzerakoan: «Belaunaldi bertsukoak gara, 45 eta 55 urte bitarteko eskultoreak. Eskulturgintzan ibilbide luzea egina dugun pertsonak gara denok eta, horrez gain, gure obra munduan barrena erakutsi dugu».\nGuillermo Olmoren ustez, erakusketa berriak behar bati ere erantzun dio, gaur egun eskultoreek «oso modu bakartian» lan egiten baitute: «Erakustaldi garrantzitsua izango da, eta espero dugu hazi bat izatea, eskulturaren mundua ehuntzen joan dadin».\nGaurko eta hemengo eskultoreak esperimentutzat ere jo dute bi artistek eta, kolektibo bat sortzeko helburuak zein jarraipen izango ote duen ez dakiten arren, «gogotsu eta ilusioz» daudela aitortu dute: «Euskal Herrian lan gutxi eta eskultore asko gaude, eta horrek lehia sortzen du; horregatik, ezinbestekoa da elkarlanari ekitea. Gaur egun, bada nahikoa baliabide harremanak egin eta mantentzeko, eta jende gehiago gugana batzeko ateak zabalik ditugu».\nAzken Mugarekin bat eginez, Tolosa gune egokia iruditu zaie eskultore belaunaldi berriaren txinparta pizteko; dena den, Baionara eta Iruñera mugituko da, gero, erakusketa, eta Bizkaian ere egonaldiren bat hitzartzekotan dira.\nAzaroaren 9tik abenduaren 7a bitarte, horrenbestez, honako artisten obrez gozatzeko aukera izango da, Tolosako Aranburu jauregian: Corne Nuham, Marijose Recalde, Alex Morlotez, German De los Rios, Guillermo Olmo, Helena Santano, Virginia Sargal, Efren, Pau Montague, Koko Rico, Iñigo Manterola, Victor Arrizabalaga, Gotzon Huegun, Pablo Juarros, Alberto Eskerri, Imanol Andonegi, Regis Pochelu, Gilles Plantade eta Christiane Giraud.\nAntxon Elosegiri omenaldia\nOstiralean, 19:30ean inauguratuko dute Gaurko eta hemengo eskultoreak erakusketa, Aranburu jauregian. Bertan izango dira ia eskultore guztiak, eta baita Antxon Elosegi ere, Tolosan eskultura zabaldu eta ezagutarazten urtetan aritutako tolosarra. Besteak beste, Tolosako Ekinbide Etxearen bitartez, Eskulturastea antolatzen hasi zenetako bat da eta, haren haritik, Tolosako hiri paisaiaren zati dira, gaur egun, eskulturak: «Tolosak hiri askok ez duten zirkuitua du, eskulturei dagokienez, eta hori, neurri handi batean, Antxon Elosegiri esker da. Hitzordua baliatu nahi dugu bera omentzeko».


eliza katolikoa • ZUZEU\nEtiketa: eliza katolikoa\nSexu depredadore zuria Atzo Oier Aranzabalek egin bezala, Joxe Aranzabalek ere eman du Juan Kruz Mendizabal apaizaren, `Kakux´ auziari buruzko iritzia, Faroa blogean. Arreta handiz eta bi...\nAstelehen honetan jarri da indarrean Haurdunaldiaren Borondatezko Etenaren eta Sexu eta Ugalketa Osasunaren Lege Organikoa. Badirudi, hamarkadatan borrokatu den eskubidea legeztatu egin duela azkeni...\n"Neu ere hitzaren eske nator" elkarretaratea\nAzkenaldian Eliza Katolikoan ematen ari diren Giza Eskubideen urraketa kasuen aurrean eta urraketa hauek eragiten dituzten agintekeriazko jarrerak salatzeko; eta urraketok zuzenean pairatz...\n“Zure Hitza bakea da” goiburua aukeratu dabe biharko alkarraldirako eta hori jasotzen dauan pankartaren atzetik joango dira bertaratutakoak Bolibarretik Ziortzaraino Oiz mendiaren hegaleta...\nMunilla ez urkatu!\nGaizto, deabru eta gorrotatu hitzen kontrakoa esan nahi duten beste hiru hitz aurki itzazu, Munilla salbatuko bada. Jainkoaren izenean! (Itxaron segundo batzuk, otoi, jolasa kargatu artean) &n...\nGipuzkoako elizbarrutian ez da giro\nEkimenaren bultzatzaileek diote: "Elizbarrutiaren bizi-une honetan eta Vatikano II.ari dagokion Eliz ikuspegi batetik, espero zitekeen: • Jokamolde jatorrago eta ebanjelikoago bat, Gotzain berria...\nHitzarmen barria sinatu da eta, horren bitartez, Uribarriko Santa Maria parrokiaren (Durango) lokal batzuk Tabirako Caritasi itziko jakoz datozan 10 urteetan inguruan baztarketea jasaten daben edo ...


Donostiako Sustapena - Fomento de San Sebastián - ‘Bertako produktuekin konprometituak’ Sariak Mala Gissona, Arrizul Hotela eta Aitor Lasa Gaztategiarentzat\nHome Gaurkotasun-albisteak Ekitaldiak Nekazaritzako elikagaien sektoreko ekitaldiak ‘Bertako produktuekin konprometituak’ Sariak Mala Gissona, Arrizul Hotela eta Aitor Lasa Gaztategiarentzat\n‘Bertako produktuekin konprometituak’ Sariak Mala Gissona, Arrizul Hotela eta Aitor Lasa Gaztategiarentzat\nOstirala, 2019 Maiatza 10\nDonostiako Alkateordetzak gaur banatu ditu ‘Bertako produktuekin konprometituak’ sariak, Donostiako Boulevardean Tokiko Produktuen Eguna dela-eta jarritako karpa handian. Sari horren bitartez, Donostiako ostalaritza-establezimenduek, saltokiek eta hotelek tokiko produktuari eskaintzen dioten dedikazioa eta ondo egiten jakitea saritzen da. Sari horiek merezi izan dituzten establezimenduak hauek izan dira: Mala Bissona Beerhouse, ostalaritzako establezimenduen kategorian; Arrizul hotela, hotelen kategorian; eta Aitor Lasa Gaztategia, saltokien kategorian. Sariak ematerakoan, kontuan izan da tokiko produktua erabiltzea, bai kontsumorako, bai saltzeko.


570.458 (2018ko urtarrilaren 1a)\nL'Haÿ-les-Roseseko barrutia Marne Harana departamenduaren barruan dagoen Frantziako barruti bat da. 236.803 biztanle ditu 35 kilometro koadrotan. Guztira 10 udalerri ditu. Bere hiriburua L'Haÿ-les-Roses da.\nOrriaren azken aldaketa: 5 urria 2020, 21:38.


Berezia duelako zauria - Nontzeberri\nBerezia duelako zauria\nAmets Arzallusek eta Ibrahima Baldek Miñan izeneko liburua argitaratu dute Susa argitaletxearekin. Ibrahima Balderen bizitzaren kronika da nobela hau, hark ahoz eta Amets Arzallusek letraz idatzia. “Berezia duelako zauria, eta berezia kontatzeko manera. Hitz egitean han balego bezala”.\nIdazten ikasteko ez nuen denborarik izan. Esaten badidazu Aminata, badakit A-rekin hasten dela, eta esaten badidazu Mamadou, pentsatzen dut M batetik abiatzen dela. Baina ez eskatu esaldi oso bat lotzeko, hasi orduko korapilatuko naiz. Aldiz, ekarri erreminta bat, adibidez kamioiak konpontzeko giltza bat, eta utzi mahai honen gainean. Nik berehala esango dizut, “hau hamahirua, edo, hau hamalaua”. Mahai guztia giltzez bete eta begiak estaltzen badizkidazu ere, eskuan sentitu orduko esango dizut, “hau zortzia da”.\nHauxe irakurriko duzue dedikatoriaren azpian. Lehen hitzak dira. Gero beste istorio bat dator. Ibrahima Baldek kontatutakoa.\nMediterraneoa zeharkatzen dutenak deshumanizatzea ezinbestekoa da haien heriotzen, kanporatzeen, ilegalizatutako bizitzen gaineko ezaxola zabaltzeko. Baina bizitza horietako bakoitza bakarra da eta, beraz, unibertsala. Eta kontatzeak hori azpimarratzen du.\nSusa argitaletxeak ditu letra guztiak.


Harrera ezin hobea jaso dute Emakumeenganako Indarkeriaren aurkako Egunaren harira antolatutako ekitaldiek | Lezo.eus\nHarrera ezin hobea jaso dute Emakumeenganako Indarkeriaren aurkako Egunaren harira antolatutako ekitaldiek\nEgitarauaren baitan, Lourdes Iriondoren musika eta ipuinak oinarri hartuta eskainitako ipuin musikatuen ekitaldia eta Anariren kontzertua izan dira azpimarragarrienak.\nUdalak eskerrak ematen dizkie egun horren harira antolatutako ekitaldietan parte-hartu duten herritar guztiei, baita antolakuntza lanetan aritu diren talde eta eragile guztiei, egindako lan eta esfortzuagatik.\nJoan den astean ekitaldi eta ikuskizun ugari eskaini ziren Lezon, horietako batzuk Emakumeenganako Indarkeriaren aurkako Egunaren harira antolatutakoak.\nIndarrez ezer ere ez kanpainaren lelopean, esaterako, zapi gorriak, musukoak eta txapa moreak banatzeaz gain, bi ekitaldi antolatu zituen Udalak herriko hainbat talde eta eragileekin elkarlanean: Lourdes Iriondoren musika eta ipuinak oinarri hartuta eginiko ipuin musikatuen ekitaldia eta Anari artista ospetsu eta ezagunaren kontzertua.\nEkitaldi biak Kuadrillategi, Lezoko Emakumeen taldea, Gaxuxa, Osakidetza, Lezo Institutua, Herri Eskola eta Pasaia-Lezo Lizeoa ikastetxearekin elkarlanean antolatu zituen Udalak eta gaurkoan, horiek izandako arrakasta eta harrera ona azpimarratu eta eskertu ditu. Izan ere, herritarrek aktiboki hartu zuten parte aipatu ekitaldietan eta bi kasuetan, Gezalako aforoa erabat bete zen.\nHorri jarraiki, Udalak eskerrak ematen dizkie lezoarrei azaroaren 25eko egitarauaren baitan antolatutako ekintzetan parte-hartzeagatik eta eskerrak ematen dizkie ere, antolakuntza lanetan aritu diren talde eta eragile guztiei (aurrez aipatutakoak) egindako lan eta esfortzuagatik.


2024 Ekintzailetzako Erakunde Arteko Planak ekintzailetza-prozesuaren etapa guztietarako 259 milioi eta 130 milioi euro gehigarriko inbertsio zuzena proiektatu du - SPRI\nEusko Jaurlaritzak 2024 Ekintzailetzako Erakunde Arteko Plana onartu du, enplegu-balioa eta -kalitatea emateko ekosistema erakargarria sendotzeko erronkarekin\nEuskal Autonomia Erkidegoa 2020 Impact Hub indizearen buruan dago. Indize horrek Estatu osoko ekintzailetza-ekosistemen kalitatea neurtzen du\nGaurko Gobernu Kontseiluak argi berdea eman dio Euskal Autonomia Erkidegoko 2024 Ekintzailetzako Erakunde Arteko Planari, eta Eusko Legebiltzarraren ekainaren 28ko 16/2012 Legean ezarritako aginduari erantzuten dio. Ekonomiaren Garapen, Jasangarritasun eta Ingurumen Sailak plan berria egin du 2021etik 2024ra bitarteko aldirako. Plan horrek gaur egun duen garrantzia izenak berak adierazten du: EEP 2024 Gure Ekonomia Eraldatuz – Euskal Ekintzailetzaren Ibilbide Orria.\nHerri Plan bat, arlo publikoaren eta pribatuaren eta erakunde arteko lankidetzarekin\nErakunde arteko plana da, Sailen artekoa, eta eragile publiko eta pribatuen lankidetzari irekia. Plana prestatzen parte hartu dute Eusko Jaurlaritzako Sail guztiek, hiru Foru Aldundiek, hiru euskal hiriburuetako Udalek, EUDELek eta GARAPENek, gainerako toki-erakundeen eta garapen-agentzien ordezkari gisa, baita EAEn ekintzailetza egunero babesten duten eragile publiko-pribatu nagusiek (finantza-eragileek, eragile inbertitzaileek, enpresa-eragileek, hezkuntza-eragileek eta eragile sozialek) ere.\nErkidego-, lurralde-, eskualde- eta toki-mailan, dagoeneko 100 eragile publiko eta pribatu baino gehiago ari dira proiektu ekintzaileak sustatzen eta babesten haiek prestatzeko etapa guztietan. Sare publiko-pribatua da, gero eta osatuagoa, dinamikoagoa, konektatuagoa eta komunitate ekintzaileak berak gero eta baloratuagoa.\nOinarri eta emaitza egiaztatuak dituen ekosistema\nEsan dezakegu gure EKOSISTEMAK gaur egun diziplina anitzeko hainbat gaitasun dituela ekintzailetzaren zerbitzura. Araudi-, zerga- eta erakunde-esparru sendo eta fidagarri baten gainean egituratzen diren profesional, zerbitzu, finantzaketa, sare, azpiegitura, laguntza- eta hedapen-programa eta abarren multzo bat. Ekimen ekintzaile berri askoren jatorri eta helmuga gisa, enpresa-, industria- eta teknologia-sare bat eta prestakuntza- eta kohesio-maila handiko gizarte bat izateak duen garrantzia ahaztu gabe. Arreta berezia merezi dute azken 8 urteetan sortutako oinarri teknologikoko 779 enpresa berritzaile berri baino gehiagok (3.422 enplegu), besteak beste, industria, IKT, biozientziak-osasuna eta energiaren sektoretan.\nEkintzailetza-prozesuaren kolektibo, tipologia eta etapa guztiak barne hartzen ditu, mikroekintzailetzatik oinarri teknologikoko ekintzailetza berritzaileraino, kultura ekintzailea belaunaldi berrietan sortzea eta Euskal Autonomia Erkidegoa ekintzailetzarako leku erakargarri gisa kokatzea ahaztu gabe.\nEEP 2024: 11 erronka + 9 ARDATZ + lehentasunezko 35 erronka + 776 ekintza\nEEP 2024k EAEko eragile publiko nagusien ekintzailetza babesteko konpromisoa dauka, Euskal Autonomia Erkidegoko ekonomia eta gizartea eraldatzeko ahalegin partekatu gisa. 2030ari begira, gure ekosistemaren 11 erronka proposatzen ditu:\nEkintzailetza Herriaren lehentasun gisa\nEspezializazioa industria adimendunean\nEkintzailetzako eginkizun berriak\nEkonomia-sarea eta enplegua berritzea\nTalentu ekintzailearen “harrobia”\nAhalmen handiko proiektuak “eraikitzea”\nBaterako inbertsio publikoa eta pribatua\nZerga-sistema ekintzailetzaren zerbitzura\nEkintzailetza teknologiko eta industrialeko polo gisa kokatzea\nKonplexutasunaren eta ziurgabetasunaren aurrean egokitzea\n2030ari begira jarritako erronken esparruan, 2021-2024 aldirako euskal ekosistemak dituen lehentasunezko 35 erronken zerrenda bat planteatu da, erronka horien erresilientzia handitzeko, laguntza-prozesuak eta -dinamikak eraginkortasun handiagoz antolatzeko eta ekintzailetzaren ahalmena hurrengo urteetan susperraldia gertatzeko palanka gisa ahalik eta gehien aprobetxatzeko. Gainera, 9 jarduketa-ardatz (Kultura eta Balioak; Giza Kapitala; Ekintzailetza-ideien Iturriak; Finantzaketarako eta Inbertsiorako Sarbidea; Merkaturako Sarbidea; Laguntza Programak, Zerbitzuak eta Prozesuak; Fiskalitate eta Araudi Bideratzaileak; Azpiegitura Adimendunak; Ekosistema), 41 lan-ildo eta 776 ekintza (horietatik % 87 ekosistemako 2 eragile edo gehiagoren arteko lankidetza bidez garatuko dira) jaso dira.\nLankidetza-dinamika hori ahalik eta gehien aprobetxatzeko eta hedatzeko, EEP 2024ren eragile sustatzaileek konpromisoa hartu dute plan hau prestatzeko prozesuan egindako hausnarketen eta ekarpenen ondorioz sor daitezkeen baterako proiektu berrien sorta gehiago abian jartzeko. Hona hemen proiektu horietako batzuk: Ekintzailetzaren Euskal Ekosistemaren Aholku Batzordea sortzea; Ekintzailetzako Euskal Ekosistemaren Mapa edo Euskal Ekosistemaren Bilakaeraren Adierazle Sintetikoa.\nEuskal Autonomia Erkidegoko erakundeek Aholku Batzorde erkide batean parte hartzen duten gobernantza abian jartzeak eraginkortasun handiagoa emango dio Eraldaketa Digitalaren 2025 Estrategian aurreikusitako elkarreragingarritasun-plataformari, eta aukera emango die ekintzaileei administrazio-izapideak arintzeko eta, adibidez, enpresa berri bat 48 orduko epean eratzeko.\nAurrekontua indartzea, 389 milioi euroko zuzeneko eta zeharkako finantzaketarekin\n2021ean Planari zuzenean lotutako aurrekontua 70,23 milioi eurokoa da, 2020an baino % 22 gehiago. Horrek berretsi egiten du erakundeen artean ekintzailetza kalitatezko enplegua sortuko duen suspertze ekonomikoaren palanka gisa sendotzearen aldeko apustua, batez ere aukera-sektoreetan, eta eredu jasangarriago eta kolaboratiboagoen pean. Horrez gain, Euskal Autonomia Erkidegoan urtero 33 milioi eurotik gorako gastua egiten da (2018ko datuak), ekintzailetzarekin zuzenean lotuta dauden eta euskal Foru Ogasunek PFEZean eta Sozietateen gaineko Zergan aplikatzen dituzten kenkariei, salbuespenei eta gainerako zerga-neurriei dagokienez. Plana XII. Legegintzaldira estrapolatzeak 389 milioi euroko ahalegin ekonomikoa suposatuko luke. 259 milioi euro inguruko guztizko aurrekontua esleituko zen, eta kopuru horri 130 milioi euro, gutxi gorabehera, gehituko litzaizkioke laguntza fiskaletatik.\nEuskal Autonomia Erkidegoa Impact Hub-en 2020 Indizearen buruan\nAzpimarratzekoa da Estatu-mailan ekintzailetza-ekosistemen kalitateari eta inpaktuari buruzko azterketa berri batek (Impact Hub-en 2020 Indizea) Araba lehen postuan jartzen duela, Gipuzkoa hirugarrenean eta Bizkaia seigarrenean. Dimentsio anitzeko azterketa da —Nazio Batuen 17 Garapen Jasangarriko Helburuak erabiltzen ditu esparru gisa—, eta politika publikoek sare horiek indartzeko duten garrantzia azpimarratzen du, baita erresilientziatik eta jasangarritasunetik ekonomia bultzatuko duen kalitatezko ingurune ekintzailea izateko beharra ere. Azterketa hori gure sarearen kalitatearen beste froga bat da. Eta akuilu bat ere bai, haren bilakaera elkarlanean eta koordinatuta sustatzen jarraitzeko.\nAzkenik, azpimarratu behar da ekimen berriak abian jarri direla etengabe eta eragile berriak agertu direla —publikoak, pribatuak eta publiko-pribatuak—, euskal ekosistemaren dinamismoa erakutsiz, baita eragile instituzional, ekonomiko eta sozial askok ekintzailetzarekiko duten gero eta interes handiagoa ere.\nFaktore horiek, gure sarearen egungo kalitatearekin eta honek hobetzeko duen etengabeko jarrerarekin batera, ezinbestekoak izango dira datozen urteetan. Izan ere, urte horietan, ekintzailetzak funtsezko palanka izan behar du kalitatezko enplegua sortzen duen suspertze ekonomikorako, eta erantzuna eman behar dio gizarte gisa aurre egiten diogun trantsizio teknologiko-digital, energia- eta ingurumen-trantsizio, eta trantsizio demografiko eta sozial hirukoitzari.\nBilboko Udalak, Bilbao Ekintza udal sozietatearen bitartez, enpresa-ideia bat garatzeko eta...Leer más


INTXIXU03: 2010/12 - 2011/01\nPublicado por aitziber en 12:23 No hay comentarios:\nGabonak denoi gustatzen zaizkigu.Batzuk nahiago izaten dute uda negua baino, baina beste batzuk ez.Gabonak iristen direnean ume guztiak zoratuta jartzen dira,Olentzero etortzen dela Errege Magoak eta abar.Gabonak gustatzen bazaizkizue,hemen duzue bideo bat.ZORIONAK ETA URTE BERRI ON!\nPublicado por aitziber en 9:42 No hay comentarios:\nPublicado por aitziber en 15:54 No hay comentarios:\nOndo jateko aholkuak\nOndo jateko gomendioak\n-Haurrei ez zaie behartu behar gustatzen ez zaien janaria jatera.\n-Aita eta ama beraiekin sukaldatzea gomendatzen da.\n-Errezeta berri bat egiteko garaian gogoan izan beharra dago, ez dela gauza bera helduentzat eta haurrentzat janaria prestatzea.\n-Haurrekin oso langungarria izaten da elikagaiak mozteko garaian, xerrak, barazkiak eta horrelakoak... helduek nola egiten duten ikustea.\n-Beti egoten da salbuespen bat baina haurrek entsaladak eta horrelako gauzak jatea ona da.\n-Ez bazaie gustatzen umeei janaria beste gauza bat eman.\n-Pixkat serio jarri behar da haurrekin jateko garaian.\nPublicado por aitziber en 12:31 No hay comentarios:\nXabier Lete,poeta,antzezlalria,abeslaria ospetsua zen.Larunbatean hil zen.Beste ospetsu batzuk bezala:Mikel Laboa,Benito Lertsundi.Euskal musika egiten zuen eta gitarra pianoarekin batera jotzen zuen.Bere emaztea Lurdes hil zitzaion orain dela 3 urte.\nPublicado por aitziber en 15:57 No hay comentarios:\nAquella noche estaba desesperada.No podía creer lo que sus ojos veían.Todo cuanto hacía salía volando del papel.El papel se fue a un lugar lejano.El viento todavía le llevaba más lejos del pueblo "misterioso".Un día decidimos ir a buscar ese papel y fuímos.No lo encontramos y volvimos a casa. Sinese papel volador.\nPublicado por aitziber en 12:24 1 comentario:\nHau da ingurunean egin dugun lan bat. Egileak: Ai...\nXabier Lete,poeta,antzezlalria,abeslaria ospets...